pythainlp/thai-wiki-dataset-v4 huggingface dataset:
ยูฟ่าแชมเปียนส์ลีก นัดชิงชนะเลิศ 2012

ยูฟ่าแชมเปียนส์ลีก นัดชิงชนะเลิศ 2012 เป็นนัดชิงชนะเลิศของการแข่งขันฟุตบอล ยูฟ่าแชมเปียนส์ลีก ฤดูกาล 2011–12 ซึ่งเป็นการพบกันระหว่างสโมสรฟุตบอลเชลซี จากประเทศอังกฤษ และสโมสรฟุตบอลบาเยิร์นมิวนิก จากประเทศเยอรมนี แข่งขันในวันที่ 19 พฤษภาคม พ.ศ. 2555 ในเวลาท้องถิ่น 20:45 น. ที่สนามฟุตบอลอาลิอันซ์อารีนา ในเมืองมิวนิกของเยอรมนี ซึ่งเป็นบ้านของบาเยิร์นมิวนิก โดยมีผู้ชม 62,500 คน ใช้เวลาแข่งขัน 2 ชั่วโมง 25 นาที
ผลการแข่งขัน ปรากฏว่าทั้งคู่เสมอกันในเวลาแข่งปกติ 90 นาที แม้ต่อเวลาไปอีก 30 นาที ก็ยังเสมอกัน จึงมีการดวลจุดโทษกัน ปรากฏเชลซีบุกมาชนะไปด้วยผล 4-3 ประตู
รายละเอียดในการชมการแข่งขัน.
ตั๋ว.
สองทีมที่ได้รับในแต่ละ 17,500 ตั๋วไปแจกจ่ายให้กับผู้สนับสนุนของพวกเขา ซึ่งเพิ่มขึ้น 7,000 บัตรเข้าชมมีจำหน่ายให้กับแฟน ๆ ทั่วโลกผ่านทาง UEFA.com มีราคาระหว่าง 70 ยูโร ถึง 370 ยูโร ตั๋วที่เหลือถูกจัดสรรให้กับท้องถิ่นคณะกรรมการจัดงาน, ยูฟ่าของสมาคมฟุตบอล 53 ชาติและคู่ค้าในเชิงพาณิชย์และการออกอากาศ
การออกอากาศ.
การแข่งขันคู่นี้ มีการถ่ายทอดสดไปอย่างมากมายทั่วโลก ทั้งทวีปยุโรป, ทวีปเอเชีย, ทวีปแอฟริกา, ทวีปออสเตรเลีย และทวีปอเมริกา สำหรับการถ่ายทอดสดในประเทศไทย ดำเนินการผ่านสถานีโทรทัศน์ภาคพื้นดินสองแห่งคือ ทางไทยทีวีสีช่อง 3 และช่อง 7 สี ตามเวลาประเทศไทย 01.45 น.
ไบรอัน แม็กเดอมอตต์

ไบรอัน เจมส์ แม็คเดอมอทท์ เกิดเมื่อวันที่ 8 เมษายน ค.ศ. 1961 ในเมือง บาร์กเชอร์ ประเทศอังกฤษ เป็นนักฟุตบอลและผู้จัดการทีมชาวอังกฤษ เขาเคยเล่นให้กับ อาร์เซนอล และ ฟูแล่ม สโมสรฟุตบอลชื่อดังมาก่อนตั้งแต่ปี ค.ศ. 1978 โดยเล่นในตำแหน่ง กองกลาง แล้วได้เลิกเล่นฟุตบอลไปในปี ค.ศ. 1995 แล้วปัจจุบันเขาได้มาเป็นผู้จัดการทีมของ สโมสรฟุตบอลเรดดิง ใน ประเทศอังกฤษ
ณิชชา โชคประจักษ์ชัด

ณิชชา โชคประจักษ์ชัด (เกิด 19 กรกฎาคม พ.ศ. 2534) ชื่อเล่น วาววา เป็นนักแสดงและนางแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ มีผลงานที่เป็นที่รู้จักจากละครเรื่อง "The Sixth Sense สื่อรักสัมผัสหัวใจ" และ "บางระจัน"
ประวัติ.
ณิชารีย์ โชคประจักษ์ชัด ชื่อเล่น วาววา เกิดเมื่อวันศุกร์ ที่ 19 กรกฎาคม พ.ศ. 2534 ที่ย่านเยาวราช เขตสัมพันธวงศ์ กรุงเทพมหานคร ชื่อ วาววา นั้นเป็นชื่อที่มาจากภาษาจีน ซึ่งภาษาจีน เรียกว่า หว่าหวา (娃娃) ที่แปลว่าตุ๊กตา แต่ตัววาววาเป็นจีนแคะจะออกเสียงไม่เหมือนกัน จึงกลายเป็น วาววา ภูมิลำเนาเป็นชาวกรุงเทพมหานครโดยกำเนิด เป็นบุตรของ นายพินิจ โชคประจักษ์ชัด เป็นชาวไทย และ นางสุปรียา วงษ์เคน เป็นชาวไทย ณิชารีย์เป็นพี่สาวคนโต มีพี่น้องทั้งหมด 4 คน เป็นน้องชาย 3 คน และน้องสาว 1 คน
การศึกษา.
ระดับชั้นอนุบาลที่โรงเรียนอนุบาลชุติมา ระดับประถมศึกษาจนถึงมัธยมศึกษาตอนปลายที่โรงเรียนสาธิตมหาวิทยาลัยรามคำแหง และ เคยศึกษา ที่ คณะรัฐศาสตร์ มหาวิทยาลัยรามคำแหง แต่ไม่จบการศึกษา เนื่องจากงานแสดง มีผลกระทบต่อผลการเรียนมาก เคยทำกิจกรรมนอกโรงเรียน เช่น ว่ายน้ำ ตีเทนนิส ยิมนาสติกลีลา บัลเลต์ เป็นต้น จนอายุ 13 ปี ได้เป็นนักกระโดดน้ำเยาวชนทีมชาติ"
วงการบันเทิง.
เริ่มเข้าสู่วงการบันเทิงจากการถ่ายแบบ โฆษณา และ มิวสิควีดีโอ ต่อมาเธอก็ได้รับการสนับสนุนจากโมเดลลิ่งให้เป็นนักแสดง จากนั้นทางโมเดลลิ่งให้มาแคสติ้งกับทางช่อง 3 ณิชารีย์มีผลงานละครเรื่องแรกจากค่ายเวฟทีวี ของปิยวดี มาลีนนท์ เป็นนักแสดงตัวประกอบในละครเรื่อง "แววมยุรา" จากนั้นเธอมีผลงานสร้างชื่อเสียงจากละครเรื่อง "The Sixth Sense สื่อรักสัมผัสหัวใจ" ในปี 2558 เธอรับบทเป็น แฟง ในละครเรื่อง "บางระจัน" คู่กับ พงศกร เมตตาริกานนท์ และปัจจุบันกลับมาพลิกบทบาทเป็นนางร้ายเต็มตัวในละครเรื่อง "ร้อยเล่ห์มารยา" กับบท นิ่ม ตติยา
บูมเมอแรง (อัลบั้มธงไชย แมคอินไตย์)

บูมเมอแรง เป็นอัลบั้มเพลงที่ 5 ของธงไชย แมคอินไตย์ ในสังกัด จีเอ็มเอ็ม แกรมมี่ ออกวางแผงจำหน่ายในปี พ.ศ. 2533 โดยมี สมชาย กฤษณะเศรณี เป็นโปรดิวเซอร์ โดยถูกจัดให้เป็นอัลบั้มที่ดีที่สุดของแกรมมี่ในปีดังกล่าว ซึ่งเป็นคนแรกของจีเอ็มเอ็ม แกรมมี่ ที่มียอดขายเกิน 2 ล้านตลับ โดยยอดขายรวมมากกว่า 2.5 ล้านตลับ และถูกจัดให้เป็นอัลบั้มที่เป็นที่สุดแห่งปี 1990 สำหรับเพลงเปิดตัวคือเพลง บูมเมอแรง ออกอากาศทางโทรทัศน์พร้อมภาพยนตร์เพลงที่กำกับโดย ดล ผดุงวิเชียร ซึ่งถือเป็นการเปิดตัวที่ไม่เหมือนอัลบั้มอื่นๆของเบิร์ดที่เน้นภาพลักษณ์อบอุ่น โดยอัลบั้มนี้นำเสนอเบิร์ดเป็นฮีโร่ที่มาพร้อมกับอาวุธ คือ บูมเมอแรง ในภาพลักษณ์เรียบง่าย และต่อเนื่องด้วยการเปิดตัวเพลง คู่กัด อีกหนึ่งเพลงดังแห่งยุค และเพลงดังอื่นๆ อาทิ เพลงเงียบๆ คนเดียว เพลงหมอกหรือควัน เป็นต้น และจากความสำเร็จของอัลบั้มดังกล่าวทำให้เบิร์ดมีทัวร์คอนเสิร์ตที่ใช้ชื่อว่า "มนุษย์บูมเมอแรง" ทุกภาค และต่อเนื่องด้วยคอนเสิร์ตแบบเบิร์ดเบิร์ดโชว์ ครั้งที่ 4 โดยรายชื่อเพลงอัลบั้มบูมเมอแรง ดังนี้
เครดิต.
กีต้าร์ : ชาตรี คงสุวรรณ/ชาย ขำเลิศกุล
คีย์บอร์ด : อภิไชย เย็นพูนสุข
เบส : สมชาย กฤษณะเศรณี
แซกโซโฟน : เทวัญ ทรัพย์แสนยากร
ประสานเสียง : แหม่ม,ป้อม,ฉ่าย,จ๊อด,ปุ้ม
บันทึกเสียง : เวช,หมู
มิกซ์เสียง : เรวัต พุทธินันทน์
โปรดิวเซอร์ : สมชาย กฤษณะเศรณี
Executive Producer : เรวัต พุทธินันทน์
ห้องบันทึกเสียงศรีสยาม พฤศจิกายน 2532 - กุมภาพันธ์ 2533
ร้านกาแฟ

ร้านกาแฟ หรือ คาเฟ่  เป็นร้านประกอบกิจการเกี่ยวกับกาแฟ ลักษณะร้านแบบคาเฟ่นั้นเป็นการผสมรูปแบบระหว่าง "ภัตตาคาร" และ "บาร์" เข้าด้วยกัน โดยทั่วไปร้านกาแฟจะไม่จำหน่ายเครื่องดื่มแอลกอฮอล์ จะเน้นไปที่เครื่องดื่มประเภท กาแฟ ชา หรือ ช็อกโกแลต และอาจมีอาหารว่าง อย่างซุป แซนด์วิช ขนมอบและของหวานที่เสิร์ฟเคียงกับเครื่องดื่ม เช่น เค้กหรือคุกกี้ไว้บริการด้วย
เกี่ยวกับชื่อ.
ชื่อว่า คาเฟ่  มาจากภาษาฝรั่งเศส ภาษาโปรตุเกสและภาษาสเปน มีการออกเสียงว่า "kaff" (/ˈkæff/) ในสหรัฐอเมริกาอาจหมายถึงภัตตาคารที่เสริฟเครื่องดื่มร้อน ๆ และแซนด์วิช ซึ่งอาจเรียกว่า "coffee shop" 
ประวัติศาสตร์.
ร้านกาแฟเริ่มปรากฏในบันทึกของประวัติศาสตร์ตั้งแต่ศริสต์ศตวรรษที่ 16 ในแคว้นเปอร์เซีย ร้านกาแฟในสมัยนั้น คือสถานที่ซึ่งชาวบ้านมารวมตัวกันเพื่อดื่มกาแฟหรือชา ฟังเพลงและเล่นหมากรุก จากนั้นราวศริสต์ศตวรรษที่ 17 ร้านกาแฟจึงเริ่มเป็นที่นิยมในทวีปยุโรป หลังจากชาวยุโรปเริ่มรู้จักดื่มกาแฟ โดยร้านกาแฟแรกของลอนดอนเปิดขึ้นในปี ค.ศ. 1652 เป็นสถานที่แลกเปลี่ยนข่าวสารและเป็นที่พบปะของหมู่พ่อค้านักธุรกิจ อีกแปดสิบกว่าปีต่อมา คือปี ค.ศ. 1739 การสำรวจพบว่ามีร้านกาแฟในลอนดอนถึง 551 ร้านและกลายเป็นแหล่งนัดพบของคนในวงกว้างขึ้น ตั้งแต่พ่อค้า นักปราชญ์ ทนายความและนักประพันธ์ ซึ่งบันทึกของผู้มาเยือนชาวฝรั่งเศสอ้างถึงร้านกาแฟในลอนดอนว่า "เป็นสถานที่คุณมีสิทธิ์จะอ่านหนังสือพิมพ์ได้ทุกฉบับ และสามารถวิพากษวิจารณ์รัฐบาลได้" แต่สำหรับร้านกาแฟเก่าแก่ที่ยังคงเปิดมาถึงปัจจุบัน ร้าน Caffè Florian ที่เมืองเวนิส อิตาลี ถือเป็นร้านกาแฟที่เก่าที่สุดในโลก ซึ่งก็เปิดมาตั้งแต่ปี ค.ศ. 1720 หรือยุคที่กาแฟเฟื่องฟูในยุโรปนั่นเอง 
เนื่องด้วยร้านกาแฟเป็นสถานที่สาธารณะซึ่งไม่จำกัดประเภทของลูกค้า แตกต่างจากร้านเดิม ๆ ที่ลูกค้าส่วนมากจะเป็นผู้ชาย ความนิยมของร้านกาแฟจึงได้แพร่กระจายไปในทุก ๆ มุมของโลกและคาเฟ่ในแต่ละประเทศก็พัฒนาลักษณะและรูปแบบที่แตกต่างกันไป เช่น ในประเทศสหรัฐอเมริกา ร้านกาแฟคือภัตตาคารขนาดเล็ก จำหน่ายเครื่องดื่มหลายประเภท ทั้งกาแฟ ชา ช็อกโกแล็ต พร้อมทั้งจำหน่ายอาหารและขนมอบ ซึ่งต่างจากคาเฟ่ในประเทศฝรั่งเศสที่จำหน่ายเครื่องดื่มแอลกฮอล์ด้วย
ในประเทศไทย ร้านกาแฟแห่งแรกมีชื่อว่า "Red Cross Tea Room" ดำเนินกิจการโดย แหม่มโคล ผู้ก่อตั้งโรงเรียนวังหลัง (โรงเรียนวัฒนาวิทยาลัย) โดยเปิดขึ้นเมื่อ ค.ศ. 1917 ที่สี่กั๊กพระยาศรี ระหว่างสงครามโลกครั้งที่ 1 เพื่อหาเงินให้สภากาชาดช่วยฝ่ายสัมพันธมิตร ส่วนร้านของชาวไทยร้านแรก เจ้าพระยารามราฆพ ได้เปิดร้าน "กาแฟนรสิงห์" ขึ้นที่สนามเสือป่า เฉพาะในเวลา 15.00–18.00 น. เพื่อบริการผู้ที่มาฝึกซ้อมเสือป่า
ทะเลสาบกาตุน

ทะเลสาบกาตุน  เป็นทะเลสาบขุดขนาดใหญ่ ในประเทศปานามา บริเวณคอคอดปานามา เป็นส่วนหนึ่งของระบบคลองปานามา และเกิดจากการสร้างเขื่อนกาตุนกั้นแม่น้ำชาเกรส เริ่มก่อสร้างระหว่างปี ค.ศ. 1907 ถึง 1913 ในเวลานั้นถือเป็นทะเลสาบขุดที่สร้างโดยมนุษย์ที่ใหญ่ที่สุดในโลก และเคยเป็นเขื่อนที่ใหญ่ที่สุดในโลก
เห็ดพอร์ชินี

เห็ดพอร์ชินี ; ชื่อวิทยาศาสตร์: "Boletus edulis" จัดอยู่ในสกุล "Boletus" แพร่กระจายทางตอนเหนือของยุโรป เอเชีย และอเมริกาเหนือ มีการนำไปเพาะเลี้ยงในแอฟริกาใต้ ออสเตรเลีย และนิวซีแลนด์ มีเห็ดหลายชนิดในยุโรปที่เป็นสปีชีส์ย่อยของ "B. edulis" เมื่อวิเคราะห์ข้อมูลทางพันธุกรรม สปีชีส์ที่พบในทวีปอเมริกาเหนือทางตะวันตกเป็นที่รู้จักในชื่อ California king bolete ("Boletus edulis" var. "grandedulis") เป็นเห็ดที่มีขนาดใหญ่ สีเข้ม ซึ่งมีการจำแนกอย่างเป็นทางการเมื่อปี 2007
ในอาหารอิตาลี นิยมนำเห็ดชนิดนี้ไปปรุงกับรีซอตโต พาสตา หรือนำไปยัดไส้สัตว์ต่างๆ มีขายในรูปเห็ดแห้งหรือแช่ในน้ำมันมะกอก
ดาร์ดะเนลส์

ช่องแคบดาร์ดะเนลส์  เป็นช่องแคบ ตั้งอยู่ทางตะวันตกเฉียงเหนือของประเทศตุรกี กั้นระหว่างคาบสมุทรกัลลิโพลีของตุรกีส่วนที่อยู่ในทวีปยุโรปกับตุรกีส่วนที่อยู่ในทวีปเอเชีย เชื่อมทะเลมาร์มะรากับทะเลอีเจียน ที่จุดพิกัด ช่องแคบมีความยาว 61 กิโลเมตร (38 ไมล์) แต่กว้างเพียง 1.2 ถึง 6 กิโลเมตร (0.75 ถึง 3.7 ไมล์) มีความลึก ลึกสุด 103 เมตร (338 ฟุต)
กูจิง

กูจิง หรือ กูชิง  มีชื่อทางการว่า นครกูจิง  เป็นเมืองหลวงและเมืองที่มีประชากรมากที่สุดของรัฐซาราวัก ประเทศมาเลเซีย ตั้งอยู่ในส่วนที่เป็นมาเลเซียทางตะวันออกบนเกาะบอร์เนียว ริมฝั่งแม่น้ำซาราวัก ห่างจากปากแม่น้ำเข้าไปราว 16 กิโลเมตร เมืองมีพื้นที่ 719 ตร.ไมล์ (1,863 กม²) เมืองแบ่งเขตเป็นสองส่วน คือ กูจิงเหนือ และกูจิงใต้ โดยกูจิงเหนือมีประชากรทั้งหมด 165,642 คน กับกูจิงใต้ที่มีประชากร 159,490 คน รวมประชากรทั้งหมด 325,132 คน
บูมเมอแรง

บูมเมอแรง  เป็นเครื่องมือไว้ร่อนกลางอากาศ รูปตัววี โดยมากใช้เป็นอาวุธสำหรับล่าของชาวพื้นเมืองอะบอริจิน นอกจากนั้นยังใช้งานเพื่อความบันเทิงด้านกีฬา
เกาะอิซาเบลา (หมู่เกาะกาลาปาโกส)

เกาะอิซาเบลา  เป็นเกาะใหญ่สุดของหมู่เกาะกาลาปาโกส มีพื้นที่ และยาว โดยมีพลเมืองอาศัยอยู่บนเกาะน้อยกว่า 2000 คน เกาะนี้ตั้งอยู่คร่อมเส้นศูนย์สูตร 
ชื่อ.
ชื่อต้นฉบับในภาษาสเปนของเกาะนี้คือ เกาะซันตาอิซาเบลา (หรือ) ซึ่งอุทิศแด่อีซาเบลแห่งโปรตุเกส ราชินีแห่งอารากอนที่ได้รับการประกาศเป็นนักบุญโดยสมเด็จพระสันตะปาปาเออร์บันที่ 8 ในวันที่ 24 มิถุนายน ค.ศ. 1626 ต่อมาทางเอกวาดอร์ได้เปลี่ยนชื่อเกาะเป็นเกาะอิซาเบลาอย่างเป็นทางการใน ค.ศ. 1892 เพื่อฉลองครบรอบ 400 ปีที่คริสโตเฟอร์ โคลัมบัสเดินทางครั้งแรก โดยเปลี่ยนชื่อนี้ไปเป็นพระนามสมเด็จพระราชินีนาถอิซาเบลที่ 1 แห่งกัสติยา ผู้สนับสนุนการเดินทาง อิซาเบลากับเกาะเฟร์นันดินาใกล้เคียง#เปลี่ยนทาง ซึ่งอุทิศแด่พระเจ้าเฟร์นันโดที่ 2 แห่งอารากอน พระราชสวามี#เปลี่ยนทาง ก็ยังคงรักษาชื่อที่มอบให้บนเกาะที่สามและสี่ที่โคลัมบัสค้นพบระหว่างการเดินทาง
ชื่อเกาะนี้ในภาษาอังกฤษในอดีตคือ เกาะดยุคแห่งอัลเบมาร์ล  หรือ เกาะอัลเบมาร์ล  ซึ่งมอบให้โดยแอมโบรส คาวลีย์ โจรสลัดชาวอังกฤษใน ค.ศ. 1684 เพื่ออุทิศแด่คริสโตเฟอร์ มองค์ ดยุคแห่งอัลเบมาร์ลที่ 2
ภูมิศาสตร์.
เกาะอิซาเบลาเป็นเกาะที่ใหญ่ที่สุดในหมู่เกาะกาลาปาโกส โดยมีพื้นที่ และยาว เกาะอิซาเบลาใหญ่กว่าเกาะอื่น ๆ ในกาลาปาโกสทั้งหมด โดยใหญ่กว่าซันตากรุซ เกาะที่ใหญ่เป็นอันดับ 2 ในหมู่เกาะถึง 4 เท่า
มูลนิธิเด็กบลูดราก้อน

มูลนิธิเด็กบลูดราก้อน  เป็นองค์การพัฒนาเอกชน กองทุนการกุศลตั้งอยู่ในฮานอย ประเทศเวียดนาม ภารกิจขององค์กรนี้คือช่วยให้เด็กหลุดพ้นจากวัฏจักรของความยากจน โดยเสนอให้มีโอกาสทางการศึกษาและสภาพความเป็นอยู่ที่ดีขึ้น นอกจากนี้ยังช่วยให้เด็กรอดพ้นจากสถานะแรงงานทาส, ให้เข้าถึงโปรแกรมฟื้นฟูสมรรถภาพผู้ติดยาเสพติด และได้ระดมทุนสำหรับพื้นที่ที่ได้รับความเสียหายจากพายุ โดยขยายขอบเขตการทำงานให้กว้างขึ้นอย่างทั่วถึง
ประวัติ.
มูลนิธิแห่งนี้ได้ริเริ่มโดยครูชาวออสเตรเลียชื่อ ไมเคิล โบรโซสกี้ ซึ่งเขาได้เยี่ยมเยือนเวียดนามใน ค.ศ. 2002 เพื่อทำการสอนภาษาอังกฤษที่มหาวิทยาลัยฮานอย ในขณะเดียวกันเขาก็ได้พบกับเด็กเร่ร่อนเป็นจำนวนมาก
ในช่วงแรกไมเคิล พร้อมด้วยหนึ่งในนักเรียนภาษาของเขาชื่อ ฝั่ม สี จุง ได้นำเสนอการเรียนการสอนเด็กในวิชาคณิตศาสตร์, ภาษาอังกฤษ, โยคะและศิลปะ พวกเขายังได้ก่อตั้งทีมฟุตบอล "เรอัลเบติสเวียดนาม" ซึ่งต่อมาได้มีการสนับสนุนชื่อทีมในภาษาสเปนของพวกเขานี้ด้วย โดยมีแนวคิดในการส่งเสริมจิตสำนึกของน้ำใจนักกีฬาและการร่วมทีมในขณะทำการออกกำลังกาย ในเบื้องต้นมีเด็กชายสามคนที่หันมาให้ความสนใจต่อกีฬานี้
การดำเนินงานของมูลนิธิ.
จุดมุ่งหมายหลักของบลูดราก้อนคือการรับเด็กเข้าโรงเรียนและให้พวกเขาได้รับโอกาสในการปรับปรุงถึงการว่าจ้างงานรวมถึงเป้าหมายในระยะยาว เพื่อให้บรรลุถึงจุดมุ่งหมายเหล่านี้ งานอื่นๆเป็นจำนวนมากจึงต่างได้รับการดำเนินการ สิ่งอำนวยความสะดวกต่างได้รับการเตรียมการ หรือซ่อมแซมตกแต่งอาคารที่อยู่ของพวกเขาหากสภาพความเป็นอยู่ยังไม่มีความเหมาะสม ค่าเล่าเรียนนอกโรงเรียนมีไว้เพื่อช่วยเหลือด้านการศึกษาเด็ก มีหนังสือและเครื่องเขียนไว้สำหรับผู้ที่ไม่สามารถจ่ายได้ด้วยตนเอง
การดูแลด้านการแพทย์จะทำการจ่ายสำหรับกรณีที่รุนแรงบางประการที่สามารถช่วยชีวิตหรือด้านวิถีความเป็นอยู่ของเด็ก จวบจนถึงปัจจุบัน มีสองรายการที่ทำการศัลกรรมใบหน้า (เนื้องอกบนใบหน้าหนึ่งราย กับริมฝีปากแหว่งหนึ่งราย) ซึ่งได้รับทุนหรือเงินบางส่วนจากบลูดราก้อน โดยทั้งสองต่างได้รับอนุญาตดำเนินการสำหรับเด็กผู้ตกทุกข์ได้ยากให้กลับไปรับการศึกษาที่ได้รับการยกเว้นในช่วงก่อนหน้าเนื่องด้วยเงื่อนไขทางการแพทย์ของพวกเขา ส่วนเด็กรายอื่นๆ อย่างกรณีที่ได้รับบาดเจ็บสาหัสจากแก๊งถืออาวุธอย่างมีดและมีดพร้า ต่างได้รับการพยาบาลฟื้นฟูสุขภาพด้วยความช่วยเหลือจากบลูดราก้อนเช่นกัน รวมถึงสามารถกลับไปใช้ชีวิตได้เกือบปกติดังเดิม
เคอร์เบอรอส (ดาวบริวาร)

เคอร์เบอรอส  เดิมชื่อ เอส/2011 (134340) 1 หรือ พี 4 เป็นดาวบริวารขนาดเล็กของดาวพลูโต มีการประกาศการค้นพบเมื่อวันที่ 20 กรกฎาคม พ.ศ. 2554 การค้นพบเคอร์เบอรอส หลังการค้นพบคารอนใน พ.ศ. 2521 และนิกซ์กับไฮดรา ใน พ.ศ. 2548 ทำให้มันเป็นดาวบริวารดวงที่สี่ของดาวพลูโต 
ชื่อของดวงจันทร์ "เคอร์เบอรอส" (Kerberos, Κέρβερος) ตามเทพปกรณัมกรีกมีอีกชื่อว่า "เซอร์เบอรัส" อันเป็นชื่อของสุนัขสามหัวที่มีหน้าที่เฝ้าประตูทางลงสู่ยมโลกของพลูโต (ฮาเดส) ชื่อนี้ได้รับการเห็นชอบโดยสหพันธ์ดาราศาสตร์สากล และประกาศอย่างเป็นทางการเมื่อวันที่ 2 กรกฎาคม พ.ศ. 2556 พร้อมกับดวงจันทร์อีกดวง สติกซ์ (Styx) ซึ่งเดิมชื่อ S/2012 (134340) 1 หรือ P5
วิสเซล โคเบะ

วิสเซล โคเบะ  เป็นสโมสรฟุตบอลอาชีพ จากเมืองโคเบะ จังหวัดเฮียวโงะ ประเทศญี่ปุ่น ปัจจุบันอยู่ในระดับเจ1 ลีก ใช้สนามฟุตบอลโคเบะวิงสเตเดียมเป็นสนามแข่งขันเหย้า 
โดยคำว่า "วิสเซล" มาจากการผสมคำ 2 คำเข้าด้วยกัน คือ "วิคตอรี่" เป็น ภาษาอังกฤษ หมายถึงชัยชนะ และ "เวสเซล" เป็น ภาษาอังกฤษ หมายถึงเรือเดินสมุทร เพื่อสื่อถึงเมืองโคเบะ เมืองท่าที่สำคัญของประเทศญี่ปุ่น
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีราทร บุญมาทัน
 "ณ วันที่ 17 มกราคม 2024"
ผู้เล่นปัจจุบัน.
<templatestyles src="Template:Football squad player/styles.css" />
จิระ ด่านบวรเกียรติ

จิระ ด่านบวรเกียรติ (เกิด 18 มีนาคม พ.ศ. 2528) ชื่อเล่น ฟลุ๊ค เป็นนักร้องและนักแสดงชาวไทยเชื้อสายจีน อดีตสมาชิกวง C-Quint ปัจจุบันเป็นนักร้องสังกัดค่ายอาร์เอส อดีตนักแสดงสังกัดช่อง 8 ปัจจุบันเป็นนักแสดงอิสระ
ประวัติ.
จิระ ด่านบวรเกียรติ หรือ ฟลุ๊ค เกิดเมื่อวันที่ 18 มีนาคม พ.ศ. 2528 บิดามีอาชีพเป็นผู้อำนวยการบริษัท มารดามีอาชีพรับราชการครู มีพี่สาว 1 คน และ พี่ชาย 1 คน เป็นหนึ่งในสมาชิกวง C-Quint 
ชีวิตส่วนตัว.
จิระคบหาดูใจกับ แอปเปิ้ล - สีสะเหงียน สีหาราช พิธีกรและนักแสดงชาวลาว เป็นระยะเวลา 10 ปี และใน ปี พ.ศ. 2560 ทั้งคู่ได้สมรสกันแล้ว เข้าพิธีแต่งงานตามแบบไทยลาวที่เรือนหอย่านบางนา เมื่อวันที่ 3 พฤศจิกายน พ.ศ. 2560 และจัดงานฉลองมงคลสมรสในวันที่ 4 พฤศจิกายน พ.ศ. 2560 ที่โรงแรมอินเตอร์คอนทิเนนตัล กรุงเทพ และจัดงานในวันที่ 8 พฤศจิกายน พ.ศ. 2560 ที่สปป.ลาว บ้านเกิดของฝ่ายหญิง 
ปัจจุบันจิระกับแอปเปิ้ลมีบุตรสาวด้วยกัน 2 คนคือ
1.ด.ญ.เรนิตา ด่านบวรเกียรติ ชื่อเล่นว่า:น้องจูนี่ เกิดเมื่อวันที่ 9 พฤศจิกายน พ.ศ. 2562 
2.ด.ญ.ชนิตา ด่านบวรเกียรติ ชื่อเล่นว่า:น้องจูน่าเกิดเมื่อวันที่ 9 เมษายน พ.ศ. 2564
วีรยุทธ จันทร์สุข

วีรยุทธ จันทร์สุข เป็นนักร้อง นักแสดง และพิธีกรชาวไทย เขาเป็นที่รู้จักจากบท ป๊อป บทรับเชิญใน "" (2563) ของจีเอ็มเอ็มทีวี และบท ฮิม บทสมทบใน "ยู-พรินซ์ซีรีส์" (2559) และ พุธ ใน "วอเตอร์บอยเดอะซีรีส์" (2560) เขายังเป็นพิธีกรรายการต่างๆ มากมาย เช่น "รถโรงเรียน", "อาร์มแชร์" และ "เฟรนด์ขับ"
ประวัติ.
วีรยุทธ เกิดที่จังหวัดนครปฐม เป็นบุตรคนที่ 3ของครอบครัว วีรยุทธสำเร็จการศึกษาระดับมัธยมศึกษาตอนปลายจากโรงเรียนพระปฐมวิทยาลัย ในปี พ.ศ. 2558 เขาสำเร็จการศึกษาปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ
อาชีพ.
ในปี พ.ศ. 2550 เขาได้เข้าร่วมการประกวดร้องเพลงลูกทุ่งในรายการ ลูกทุ่งสตาร์คอนเทสต์ เขาคว้ารางวัลรองชนะเลิศอันดับหนึ่งจากการแข่งขันดังกล่าวและต่อมาได้เข้าเรียนที่โรงเรียนสอนร้องเพลง เขาเริ่มต้นเข้าสู่วงการบันเทิงเมื่อปี พ.ศ. 2553 ในฐานะศิลปินภายใต้สังกัดอาร์เอส ด้วยความสามารถในการร้องและเต้น เขาถูกเลือกให้เป็นสมาชิกวงรูกกีบีบี บอยแบนด์จากค่ายอาร์เอสมิวสิค ร่วมกับสิทธา สภานุชาติ (เอี๊ยง) และศุภสิทธิ์ ชินวินิจกุล (ป็อป) นอกจากการร้องเพลงแล้ว วีรยุทธยังมีความหลงใหลในการเป็นพิธีกรและนายแบบอีกด้วย
วีรยุทธเซ็นสัญญากับจีเอ็มเอ็มทีวีในปี พ.ศ. 2559 หลังจากที่รูกกีบีบียุบวงในปี พ.ศ. 2556 ซึ่งเขาได้เปิดตัวในฐานะนักแสดงในเรื่อง รุ่นพี่ ตอน Bake Me Love (2559) รับบทเป็น สรร
สิทธา สภานุชาติ

สิทธา สภานุชาติ ชื่อเล่น เอี๊ยง (เกิด 12 กันยายน พ.ศ. 2533) เป็นนักร้อง นักแสดง พิธีกรชาวไทย อดีตศิลปินบอยแบนด์วง รูกกีบีบี (Rookie BB)
ประวัติ.
สิทธา สภานุชาติ มีชื่อเล่นว่า เอี๊ยง หรือ เล่งเอี๊ยง ซึ่งแปลเป็นภาษาไทยว่าพระอาทิตย์ จบการศึกษาชั้นประถมศึกษาจาก โรงเรียนราชวินิต ชั้นมัธยมศึกษา สายศิลป์-คำนวณ โรงเรียนสวนกุหลาบวิทยาลัย และจบปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์ เป็นนักเรียนแลกเปลี่ยนโครงการวายเอฟยู รุ่นที่ 13 แต่เดิมเป็นคนจังหวัดราชบุรีโดยกำเนิด ด้านครอบครัวมีน้องสาว 1 คนอายุห่างกัน 5 ปี
สิทธาเข้าสู่วงการบันเทิงโดยแสดงโฆษณา จากนั้นเข้ามาเป็นนักร้องที่บริษัทอาร์เอส ตั้งแต่อายุ 17 ปี โดยเข้าไปเป็นศิลปินฝึกหัดก่อน จนได้เป็นหนึ่งในศิลปินบอยแบนด์วง "รูกกีบีบี (Rookie BB)" สังกัดอาร์เอส มีผลงานตั้งแต่ พ.ศ. 2553–พ.ศ. 2556 ทำเพลงได้ 6 ซิงเกิล 
พอวงยุบไปเป็นจังหวะที่อาร์เอสเปิดช่อง 8 ทีวีดาวเทียมขึ้น จึงมีโอกาสได้ชิมลางลองเล่นละครโดยรับบทเป็นตัวประกอบก่อน เช่นเรื่อง "กากับหงส์" กับบทน้องชายนางเอก จนได้รับบทพระเอกเรื่องแรกคือ "ชิงรักหักสวาท" แสดงคู่กับกุลมาศ ลิมปวุฒิวรานนท์ ปี 2558 แสดงละครเรื่อง "ลิเกหมัดสั่ง" รับบทเป็นพระเอกลิเกตกอับที่ต้องมาต่อยมวยเพื่อหาเลี้ยงครอบครัว ผลงานต่อมาคือ ละครเรื่อง "ดอกซ่อนชู้" มีฉากหลังที่เกิดขึ้นในสมัยรัชกาลที่ 6 และรัชกาลที่ 7 เป็นละครที่เรตติ้งดีที่สุดของช่อง 8 ในขณะนั้น และต่อมาแสดงเรื่อง "สุดแต่ใจจะไขว่คว้า" ซึ่งเป็นบทประพันธ์ของโบตั๋น ปี 2559 แสดงละครเรื่อง "บ่วงรักสลักแค้น" เป็นละครรักแนวชีวิต ในปี 2559 สมัครเข้ารับราชการทหาร ในสังกัดมณฑลทหารบก ที่ 11 ผลัด 2 และปลดประจำการปี 2561 ในปีเดียวกันนี้แสดงละครเรื่อง "พยัคฆา" เป็นละครแนวบู๊จินตนิมิตรเรื่องแรก ของช่อง 8 โดยรับบทเป็นภาคิน
ทาคาชิมาย่า

ทาคาชิมาย่า (; โรมาจิ: "Kabushiki-gaisha Takashimaya")  เป็นกลุ่มธุรกิจห้างสรรพสินค้าขนาดใหญ่สัญชาติญี่ปุ่น ก่อตั้งในปี ค.ศ. 1829 ที่เมืองเกียวโต โดยอีดะ ชินกิชิ 
ในระยะแรกจำหน่ายสินค้าปลีกประเภท เสื้อผ้า ผ้าฝ้าย จนขยายสาขาทั่วประเทศญี่ปุ่น และมีสาขาในต่างประเทศที่สิงคโปร์ ไทเป ปารีส และในประเทศไทย
แขวงแสมดำ

แสมดำ เป็นท้องที่การปกครองในเขตบางขุนเทียน กรุงเทพมหานคร สภาพทั่วไปเป็นแหล่งที่อยู่อาศัย เป็นแขวงที่มีจำนวนประชากรมากที่สุด และเป็นที่ตั้งสำนักงานเขตบางขุนเทียน
ที่ตั้งและอาณาเขต.
แขวงแสมดำมีอาณาเขตติดต่อกับเขตการปกครองข้างเคียงดังต่อไปนี้
การคมนาคม.
ถนนสายหลักในพื้นที่แขวงแสมดำ ได้แก่
ส่วนถนนสายรองและทางลัด ได้แก่
<templatestyles src="Div col/styles.css"/>
นูรูล ศรียานเก็ม

นูรูล ศรียานเก็ม (8 กุมภาพันธ์ พ.ศ. 2535 -) นักฟุตบอลชาวไทย จากจังหวัดพัทลุง ปัจจุบันเล่นให้กับเชียงใหม่ ยูไนเต็ดในไทยลีก 2 ในตำแหน่งปีกขวา นูรูลมีชื่อติดทีมเยาวชนทีมชาติไทยชุด U19 , U20 U22 และ U 23
ประวัติ.
นูรูลเกิดที่จังหวัดพัทลุง โดยมีพี่ชายของเขาเล่นฟุตบอลของจังหวัด เขาจึงได้แรงบันดาลใจในการเล่นฟุตบอลครั้งแรกเมื่ออายุ 7 ปี จนสามารถเข้าติดทีม พัทลุง เอฟซี จนศึกษาจบชั้นมัธยมศึกษาตอนต้น เขาได้ย้ายมาศึกษาต่อที่โรงเรียนอัสสัมชัญศรีราชา ก่อนโชว์ฝีเท้าพาสถาบันของเขาคว้าแชมป์ ACS คัพ สองสมัยซ้อนในปี พ.ศ. 2552 และ 2553 แชมป์ฟุตบอล 7 คน 7 สี จากนั้นโชว์ฝีเท้าได้ดีเรื่อยมาจนได้รับการเซ็นสัญญาเป็นนักเตะเยาวชนกับสโมสรฟุตบอลชลบุรี เอฟซี ในปี พ.ศ. 2550
ในช่วงปี พ.ศ. 2554 นูรูลถูกยืมตัว 6 เดือน ไปเล่นกับสโมสรรัตนบัณฑิตในระดับดิวิชั่น 1 และสโมสรฟุตบอลหาดใหญ่เอฟซี ในดิวิชั่น 2 ก่อนจะกลับมาอยู่ชลบุรีอีกครั้ง นูรูลได้ลงสนามอย่างเป็นทางการกับสโมสรชลบุรี เอฟซี ชุดใหญ่ ครั้งแรกในครึ่งฤดูกาลหลังของฟุตบอลไทยพรีเมียร์ลีก ฤดูกาล 2554 ในนัดออกไปเยือนสโมสรฟุตบอลสมุทรสงคราม เมื่อวันที่ 20 พฤศจิกายน พ.ศ. 2554 และทำประตูแรกได้ในนัดดังกล่าว จากนั้นได้ลงสนามเป็นตัวสำรองเรื่อยมาและสามารถทำประตูสำคัญของทีมได้เสมอ 
ในช่วงปลายฤดูกาลหลังของปี พ.ศ. 2556 นูรูลย้ายไปเล่นให้กับสโมสรฟุตบอลเชียงรายยูไนเต็ดในสัญญายืมตัว และกลับมาเล่นให้กับชลบุรี จนกระทั่งย้ายสู่การท่าเรือ ในปี 2560 และปล่อยยืมตัวสู่ราชบุรี ในปี 2563
วันที่ 27 ตุลาคม พ.ศ. 2564 การแข่งขันช้าง เอฟเอคัพ 2564–65 รอบ 64 ทีมสุดท้าย นูรูลทำ 5 ประตูช่วยให้ต้นสังกัดอย่างการท่าเรือบุกไปเอาชนะเอ็มบีเอฟ อัมพวา 1–22 นับเป็นสถิติชนะขาดลอยที่สุดของสโมสรและรายการ
พระมหากษัตริย์สเปน

พระมหากษัตริย์แห่งสเปน หรือ พระมหากษัตริย์สเปน  ตามรัฐธรรมนูญอาจกล่าวเรียกถึงเป็น "เดอะ คราวน์"  เป็นสถาบันกษัตริย์ตามรัฐธรรมนูญแห่งราชอาณาจักรสเปน ประกอบด้วยพระมหากษัตริย์พระองค์ปัจจุบัน พระบรมวงศานุวงศ์ และสำนักพระราชวัง (Royal Household Organization) ซึ่งมีหน้าที่สนับสนุนและอำนวยการพระราชกรณียกิจส่วนพระองค์ทั้งหมด สถาบันพระมหากษัตริย์สเปนในปัจจุบัน ประกอบด้วย สมเด็จพระราชาธิบดีเฟลิเปที่ 6 สมเด็จพระราชินีเลติเซีย เลโอนอร์ เจ้าหญิงแห่งอัสตูเรียส และอินฟันตาโซฟิอา
หยีน้ำ

หยีน้ำ (ชื่อวิทยาศาสตร์: "Derris indica") เป็นไม้ยืนต้นขนาดกลางถึงใหญ่ สูง 15-25 เมตร ดอกสีม่วงอมชมพู รูปร่างของดอกคล้ายดอกแคแต่เล็กกว่า ผลเป็นฝักสั้นและแบน เป็นพืชตระกูลถั่ว จึงมีไรโซเบียมอยู่ในปมราก ช่วยในการตรึงไนโตรเจน เป็นพืชพื้นเมืองในอินเดีย จีน ญี่ปุ่น มาเลเซีย ออสเตรเลีย และหมู่เกาะในมหาสมุทรแปซิฟิก ชื่ออื่น ๆ ได้แก่ Indian Beech, Pongam Oiltree, Karanj (ภาษาฮินดี), ಹೊಂಗೆ "Honge" (ภาษากันนาดา), புங்கை "Pungai" (ภาษาทมิฬ), కానుగ "Kānuga" (ภาษาเตลูกู), नक्तमाल "Naktamāla" (ภาษาสันสกฤต) พืชชนิดนี้ใช้ทำไบโอดีเซลในอินเดีย
การใช้ประโยชน์.
หยีน้ำเป็นพืชที่เจริญได้ดีในพื้นที่แห้งแล้ง ใช้ปลูกเพื่อป้องกันการพังทลายของดิน หรือปลูกเป็นไม้ประดับเนื่องจากมีดอกสวยงาม เปลือกไม้มีกัมสีดำ ใช้แก้พิษปลา น้ำมันจากพืชนี้มีพิษ ในเมล็ดมีน้ำมัน 25–40% ส่วนใหญ่เป็นกรดโอเลอิก ใช้เป็นน้ำมันตะเกียงและน้ำมันหล่อลื่น ใช้ผลิตไบโอดีเซลได้เช่นเดียวกับสบู่ดำ
บูมเมอแรง (อัลบั้มแฮนสัน)

บูมเมอแรง  เป็นอัลบั้มเพลงชุดแรกของศิลปินแนวป็อปร็อกอเมริกัน วงแฮนสัน ออกจำหน่ายปี ค.ศ. 1995 ออกโดยไม่มีสังกัด โดยเงินทุนของบิดาของศิลปินกลุ่มนี้ อัลบั้มชุดนี้มีเพลง "More Than Anything" ที่ต่อมาบรรจุไว้ในอัลบั้มแสดงสดชุด "Live from Albertane" ส่วนเพลง "Lonely Boy" มีการใช้แซมเพิลเพลง "I'll Be There" ของวงเดอะแจ็กสันไฟฟ์
รายชื่อเพลง.
เพลงทั้งหมดแต่งโดยไอแซก แฮนสัน, เทย์เลอร์ แฮนสัน และแซกคารี แฮนสัน (ยกเว้นเพลงคัฟเวอร์ในวงเล็บ) b
รายพระนามพระมหากษัตริย์สหราชอาณาจักร

สหราชอาณาจักรมีประมุขมาแล้ว 13 พระองค์ สหราชอาณาจักรบริเตนใหญ่ก่อตั้งขึ้นครั้งแรกเมื่อวันที่ 1 พฤษภาคม ค.ศ. 1707 (พ.ศ. 2250) โดยการรวมตัวกันของราชอาณาจักรอังกฤษและราชอาณาจักรสกอตแลนด์ซึ่งเป็นรัฐร่วมประมุขกันมาก่อนแล้วตั้งแต่วันที่ 31 มีนาคม ค.ศ. 1603 (พ.ศ. 2146) จนวันที่ 1 มกราคม ค.ศ. 1801 (พ.ศ. 2344) ได้ผนวกราชอาณาจักรไอร์แลนด์เข้ามาอีกจึงเป็นสหราชอาณาจักรบริเตนใหญ่และไอร์แลนด์ แต่พอวันที่ 6 ธันวาคม ค.ศ. 1922 (พ.ศ. 2465) พื้นที่ทางใต้ของไอร์แลนด์ได้แยกตัวไปเป็นอิสระ อาณาจักรนี้จึงใช้นามใหม่ว่าสหราชอาณาจักรบริเตนใหญ่และไอร์แลนด์เหนือตั้งแต่วันที่ 12 เมษายน ค.ศ. 1927 (พ.ศ. 2470)
ราชวงศ์ฮันโนเฟอร์.
"ราชอาณาจักรอังกฤษกับราชอาณาจักรสกอตแลนด์รวมเข้าด้วยกันเป็น "ราชอาณาจักรเกรตบริเตน" หลังจากมีการประกาศใช้ "พระราชบัญญัติสหภาพ ค.ศ. 1707" แต่ทั้งสองราชอาณาจักรยังคงมีระบบกฎหมายแยกจากกัน จากเวลานี้พระอิสสริยยศ "กษัตริย์แห่งอังกฤษ" หรือ "ราชินีแห่งอังกฤษ" นั้นจึงไม่ค่อยถูกต้องนัก แม้ว่าจะใช้กันโดยทั่วไปก็ตาม"
ราชวงศ์ซัคเซิน-โคบวร์คและโกทา.
"แม้ว่าพระเจ้าเอ็ดเวิร์ดที่ 7 จะเป็นพระราชโอรสและองค์รัชทายาทในสมเด็จพระราชินีนาถวิกตอเรีย แต่พระองค์ทรงสืบเชื้อสายมาจากพระราชบิดา จึงนับว่าพระองค์ได้ก่อตั้งราชวงศ์ใหม่"
ราชวงศ์วินด์เซอร์.
"ชื่อพระราชวงศ์ถูกเปลี่ยนเป็นวินด์เซอร์ในปี พ.ศ. 2460 ระหว่างสงครามโลกครั้งที่หนึ่ง ชื่อพระราชวงศ์ถูกเปลี่ยนจากซัคเซิน-โคบวร์คและโกทาเป็นวินด์เซอร์เนื่องจากการต่อต้านเยอรมนีในระหว่างสงครามโลกครั้งที่ 1 องค์รัชทายาทในสมเด็จพระราชินีนาถเอลิซาเบธที่ 2 ยังคงเป็นส่วนหนึ่งของราชวงศ์วินด์เซอร์ แม้ว่านามสกุลตามกฎหมายขององค์รัชทายาทจะเป็น "เมาธ์แบทเทน-วินด์เซอร์
รณิดา เตชสิทธิ์

รณิดา เตชสิทธิ์ (เกิด 10 พฤศจิกายน พ.ศ. 2539) ชื่อเล่น พรีม เป็นนักแสดงหญิงลูกครึ่งไทย-อิตาลี อดีตนักแสดงสังกัดช่อง 3 เอชดี มีผลงานสร้างชื่อจากละครซีรีส์ชุด "สุภาพบุรุษจุฑาเทพ ตอน คุณชายธราธร" (2556) และ "สามี" (2556) ปัจจุบันหมดสัญญาและผันตัวไปเป็นนักแสดงอิสระ
ประวัติ.
รณิดา เตชสิทธิ์ เป็นชาวไทยเชื้อสายจีนและอิตาลี บิดาชื่อ วิตโตริโอ โมริดดา เป็นชาวอิตาลี มารดาชื่อ นางปราณี เตชสิทธิ์ เป็นชาวไทย มาพักอาศัยอยู่ที่ประเทศไทย ปัจจุบันถือสัญชาติไทย พรีมมีพี่ชาย 1 คนชื่อ จอห์นนี่ เตชสิทธิ์ รณิดาเกิดที่ประเทศไทย ซึ่งรณิดาอยู่ประเทศไทยได้เพียง 1 ปี เพราะบิดาพาครอบครัวย้ายไปอยู่ที่ กรุงโรม ประเทศอิตาลี รณิดาจึงใช้ชีวิตอยู่ที่ประเทศอิตาลีจนอายุ 11 ปี จึงกลับมาประเทศไทยอีกครั้ง เป็นการถาวร
เมื่ออายุ 12 ปี รณิดาไปเล่นสงกรานต์กับญาติแถวแยกวังหิน ขากลับมาแวะซื้อของที่ห้างฟู้ดแลนด์ รามอินทรา ซึ่งได้เจอกับคุณพลอยและคุณแพร (ผู้จัดการส่วนตัว) จึงชักชวนเข้าสู่วงการบันเทิง 
ผลงานชิ้นแรกเป็นนางเอกมิวสิกวิดีโอ เหวี่ยงก็รัก ของนภัทร อินทร์ใจเอื้อ ต่อมาจึงมีผลงานละครทางช่อง 3 เริ่มจาก "แม่ยายที่รัก" คู่กับ ชาคริต แย้มนาม เป็นเรื่องแรก จากนั้นจึงเป็นหนึ่งในนางเอกซีรีส์ชุด "สุภาพบุรุษจุฑาเทพ" โดยแสดงคู่กับพระเอกคู่ขวัญ วรินทร ปัญหกาญจน์ ตามด้วยละครเรื่อง "สามี" คู่กับพระเอกคนเดียวกัน จากนั้นก็มีผลงานละครตามมาอีกหลายเรื่อง ปัจจุบันหมดสัญญากับทางต้นสังกัดช่อง 3 และผันตัวไปเป็นนักแสดงอิสระ
รณิดาพูดได้มากถึง 4 ภาษา คือ ไทย, อังกฤษ, อิตาลี และสเปน อีกทั้งยังมีความสามารถพิเศษที่หลากหลาย เช่น Ballet, Jazz Dance, Latin Dance, Classic Guitar และ Clarinet
แขวงท่าข้าม

ท่าข้าม เป็นแขวงในเขตบางขุนเทียน กรุงเทพมหานคร เป็นแขวงที่มีขนาดพื้นที่ใหญ่ที่สุด สภาพพื้นที่โดยทั่วไปเป็นแหล่งเกษตรกรรม ป่าชายเลน และที่อยู่อาศัย
ที่มาของชื่อและประวัติศาสตร์.
ชื่อ "ท่าข้าม" มาจากการที่อยู่ติดกับริมคลองสนามชัย ใช้เป็นท่าเรือที่ข้ามฟากไปมา ในอดีตเป็นชุมชนอาศัยของชาวมอญที่อพยพย้ายมาจากจังหวัดสมุทรสงคราม ในช่วงปลายรัชสมัยรัชกาลที่ 4
ที่ตั้งและอาณาเขต.
แขวงท่าข้ามมีอาณาเขตติดต่อกับเขตการปกครองข้างเคียงดังต่อไปนี้
การคมนาคม.
ถนนสายหลักในพื้นที่แขวงท่าข้าม ได้แก่
ส่วนถนนสายรองและทางลัด ได้แก่
ดิอีเทอร์นัลไอดอล

ดิอีเทอร์นัลไอดอล  เป็นสตูดิโออัลบั้มที่13ของวงเฮฟวีเมทัล แบล็ค ซับบาธ ออกวางขายในเดือน ธันวาคม 1987 นี่เป็นอัลบั้มแรกที่ได้ Tony Martin มาร้องให้กับวง อัลบั้มให้เวลาสองสัปดาห์ในการอยู่อันดับที่ 168 ของ Billboard 200และเป็นอัลบั้มสุดท้ายที่ "แบล็ค ซับบาธ"ทำงานให้กับค่าย Warner Bros. Records
สายหลักมูโรรัง

รถไฟฮกไกโดสายหลักมูโรรัง  เป็นเส้นทางรถไฟสายระหว่างเมืองในฮกไกโด ระหว่างสถานีโอซามัมเบะในเมืองโอซามัมเบะ กิ่งจังหวัดโอชิมะ ถึงสถานีอิวามิซาวะในนครอิวามิซาวะ กิ่งจังหวัดโซราจิ ดำเนินการโดย JR ฮกไกโด
มาลินี อินฉัตร

มาลินี อินฉัตร (เกิด 19 เมษายน พ.ศ. 2502) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และอดีตสมาชิกสภาผู้แทนราษฎรจังหวัดศรีสะเกษ สังกัดพรรคไทยรักไทย
ประวัติ.
มาลินี อินฉัตร เกิดเมื่อวันที่ 19 เมษายน พ.ศ. 2502 เป็นชาวอำเภอปรางค์กู่ จังหวัดศรีสะเกษ เป็นบุตรสาวของนายจำลอง กับนางสุนีย์ อินฉัตร อดีตสมาชิกวุฒิสภา จังหวัดศรีสะเกษ สำเร็จการศึกษาระดับปริญญาตรี สาขานิติศาสตร์ และปริญญาโท สาขาศิลปศาสตร์ จากมหาวิทยาลัยรามคำแหง
การทำงาน.
มาลินี อินฉัตร เป็นนักการเมืองท้องถิ่น เคยได้รับแต่งตั้งรองนายกองค์การบริหารส่วนจังหวัดศรีสะเกษ เข้าสู่สนามเลือกตั้งระดับชาติในการเลือกตั้ง พ.ศ. 2544 สังกัดพรรคชาติพัฒนา แต่แพ้ให้กับร้อยโท กุเทพ ใสกระจ่าง ก่อนจะได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ ในการเลือกตั้ง พ.ศ. 2548 ในสังกัดพรรคไทยรักไทย ต่อมาในการเลือกตั้ง พ.ศ. 2550 ได้ย้ายมาลงสมัครรับเลือกตั้งในสังกัดพรรครวมใจไทยชาติพัฒนา แต่ไม่ได้รับเลือกตั้ง โดยแพ้ให้กับร้อยโทกุเทพ ใสกระจ่าง อีกครั้ง ต่อมาได้มีการเลือกตั้งซ่อมแทน ร.ท.กุเทพ ในเดือนมกราคม พ.ศ. 2552 แต่นางสาวมาลินีก็ไม่ได้รับเลือกตั้ง โดยแพ้ให้กับนางสาวจิรวดี จึงวรานนท์ จากพรรคประชาราช จากนั้นในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 71 สังกัดพรรคเพื่อไทย แต่ก็ไม่ได้รับเลือกตั้ง
ในปี พ.ศ. 2554 ได้รับแต่งตั้งเป็นผู้ช่วยรัฐมนตรี กระทรวงการพัฒนาสังคมและความมั่นคงของมนุษย์ และได้รับแต่งตั้งเป็นสมาชิกสภาผู้แทนราษฎร แบบบัญชีรายชื่อ (เลื่อนแทนนายยงยุทธ วิชัยดิษฐ) ในเดือนตุลาคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 102
ในปี 2562 เธอลงสมัครรับเลือกตั้ง ส.ส.แบบบัญชีรายชื่อ พรรคเพื่อชาติ แต่ไม่ได้รับเลือกตั้ง และกลับมาสังกัดพรรคเพื่อไทยอีกครั้งในปี 2564 และวางตัววิลดา อินฉัตร ลงสมัครสมาชิกสภาผู้แทนราษฎรแทน
ซิมพ์ทัมออฟเดอะยูนิเวิร์ส (เพลง)

"ซิมพ์ทัมออฟเดอะยูนิเวิร์ส" เป็นซิงเกิลของวงเฮฟวีเมทัล แบล็ค ซับบาธ จากอัลบั้ม Sabotage เพลงนี้ถูกเขียนขึ้นมาจากความคิดของ กีเซอร์ บัทเลอร์ เนื้อหาเกี่ยวกับการเกิดของจักรวาลและผู้สร้างจักรวาลบางส่วนจะอ้างอิงถึงตำนานเทพเจ้า เพลงนี้ยังถูกบันทึกลงอัลบั้มบันทึกการแสดงสด "Past Lives" และอัลบั้มของ Ozzy Osbourneอัลบั้ม"Speak of the Devil"
กีฬาเทควันโดในโอลิมปิกฤดูร้อน 2012 – ชาย ไม่เกิน 58 กิโลกรัม

กีฬาเทควันโดในโอลิมปิกฤดูร้อน 2012 ประเภทรุ่นไม่เกิน 58 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 16 คน จาก 16 ประเทศ
เจทีจี

เจย์สัน แอนโทนี พอล (Jayson Anthony Paul; 10 ธันวาคม ค.ศ. 1984) เป็นนักมวยปล้ำอาชีพชาวอเมริกันในชื่อ เจทีจี (JTG) อดีตคู่แท็กทีมร่วมกับแชด แกสปาร์ดในนามไครม์ไทม์
*NWA Wildside Tag Team Championship (1 time) – with Shad Gaspard
กีฬาเทควันโดในโอลิมปิกฤดูร้อน 2012 – ชาย ไม่เกิน 68 กิโลกรัม

กีฬาเทควันโดในโอลิมปิกฤดูร้อน 2012 ประเภทรุ่นไม่เกิน 68 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 16 คน จาก 16 ประเทศ
กีฬาเทควันโดในโอลิมปิกฤดูร้อน 2012 – ชาย ไม่เกิน 80 กิโลกรัม

กีฬาเทควันโดในโอลิมปิกฤดูร้อน 2012 ประเภทรุ่นไม่เกิน 80 กิโลกรัมชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 16 คน จาก 16 ประเทศ
กีฬาเทควันโดในโอลิมปิกฤดูร้อน 2012 – ชาย 80 กิโลกรัม ขึ้นไป

กีฬาเทควันโดในโอลิมปิกฤดูร้อน 2012 ประเภทรุ่น 80 กิโลกรัมขึ้นไป ชาย
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 16 คน จาก 16 ประเทศ
ศาลาว่าการกรุงโตเกียว

ศาลาว่าการกรุงโตเกียว  เป็นศูนย์ราชการส่วนท้องถิ่นในโตเกียว ซึ่งเป็นที่ทำการขององค์การปกครองกรุงโตเกียว ทำหน้าที่ปกครอง 23 เขตพิเศษในโตเกียวตะวันออก และ 26 เมืองนครในโตเกียวตะวันตก และยังมีพิพิธภัณฑ์ตลอดจนศูนย์การเรียนรู้อยู่ภายในอีกด้วย อาคารแฝดหลังนี้ก่อสร้างแล้วเสร็จในปีพ.ศ. 2533 ด้วยงบประมาณ 1.53 แสนล้านเยน ด้วยความสูง 242.9 เมตร ทำให้เมื่อสร้างเสร็จก็ครองตำแหน่งอาคารสูงที่สุดในโตเกียวจนถึงปี พ.ศ. 2549 ก่อนที่จะถูกอาคารมิดทาวน์ทาวเวอร์ ชิงตำแหน่งไป
กีฬาเทควันโดในโอลิมปิกฤดูร้อน 2012 – หญิง ไม่เกิน 49 กิโลกรัม

กีฬาเทควันโดในโอลิมปิกฤดูร้อน 2012 ประเภทรุ่นไม่เกิน 49 กิโลกรัมหญิง
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 16 คน จาก 16 ประเทศ
กีฬาเทควันโดในโอลิมปิกฤดูร้อน 2012 – หญิง ไม่เกิน 67 กิโลกรัม

กีฬาเทควันโดในโอลิมปิกฤดูร้อน 2012 ประเภทรุ่นไม่เกิน 67 กิโลกรัมหญิง
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 16 คน จาก 16 ประเทศ
กีฬาเทควันโดในโอลิมปิกฤดูร้อน 2012 – หญิง 67 กิโลกรัม ขึ้นไป

กีฬาเทควันโดในโอลิมปิกฤดูร้อน 2012 ประเภทรุ่น 67 กิโลกรัมขึ้นไป หญิง
ประเทศที่เข้าร่วมการแข่งขัน.
มีนักกีฬาเข้าร่วมแข่งขัน 16 คน จาก 16 ประเทศ
ฟุตบอลชิงแชมป์แห่งชาติยุโรป 2004

ฟุตบอลชิงแชมป์แห่งชาติยุโรป 2004  หรือ ยูโร 2004  เป็นการแข่งขันฟุตบอลยูโร ครั้งที่ 12 จัดขึ้นโดยยูฟ่า โดยจัดขึ้นระหว่างวันที่ 12 มิถุนายน ถึง 4 กรกฎาคม ค.ศ. 2004 ประเทศเจ้าภาพคือโปรตุเกส โดยยูฟ่าเป็นผู้เลือกประเทศเจ้าภาพนี้ในปี ค.ศ. 1999 มีสเปนและออสเตรีย-ฮังการี ร่วมเข้าประมูลการเป็นเจ้าภาพครั้งนี้ การแข่งขันครั้งนี้แข่งขันใน 8 เมืองได้แก่ อาไวรู, บรากา, กูอิงบรา, กีมาไรช์, ฟารู/โลเล, ไลรีอา, โปร์ตู และลิสบอน
การแข่งขันสร้างความประหลาดใจด้วยการที่ เยอรมนี สเปน และอิตาลี ตกรอบในรอบแบ่งกลุ่ม ขณะที่อดีตผู้ชนะเลิศ ฝรั่งเศส ตกรอบในรอบก่อนชิงชนะเลิศ ส่วนผู้ชนะเลิศได้แก่ กรีซ
ทีมแข่งขัน.
มี 16 ทีมที่ร่วมเข้าแข่งขันรอบสุดท้าย ได้แก่ 
<templatestyles src="Col-begin/styles.css"/>
สกาย นิวส์ อาระเบีย

สกาย นิวส์ อาระเบีย (อาหรับ: "Skāy Niyūz ʻArabīya") เป็นสถานีโทรทัศน์ข่าวภาคภาษาอาหรับที่ออกอากาศในภูมิภาคตะวันออกกลางและแอฟริกาเหนือ สถานีนี้เป็นการร่วมทุนระหว่าง บริติช สกาย บรอดคาสติ้ง กับ Abu Dhabi Media Investment Corporation (ADMIC) ซึ่งมี มานซูร์ บิน ซาเยด อัล นาห์ยาน เป็นเจ้าของ เริ่มออกอากาศครั้งแรกเมื่อวันที่ 6 พฤษภาคม พ.ศ. 2555 สถานีมีสำนักงานอยู่ที่ twofour54 กรุงอาบูดาบี ประเทศสหรัฐอาหรับเอมิเรตส์
พันธกิจ

พันธกิจ (บ้างก็ใช้ว่า ภารกิจ) หมายถึงคำแถลงความมุ่งประสงค์ของบริษัทหรือองค์การ พันธกิจควรชี้นำการกระทำขององค์การ ขยายความเป้าหมายโดยรวมทั้งหมด จัดเตรียมหนทางและชี้นำการตัดสินใจ พันธกิจเป็นการจัดเตรียม "ข่ายงานหรือบริบทภายในแผนกลยุทธ์ของบริษัทที่ได้กำหนดไว้" พันธกิจมักเป็นประโยคสั้น ๆ ประมาณหนึ่งถึงสองบรรทัด ถ้ามีพันธกิจหลายอย่างก็อาจแบ่งเป็นหลายข้อได้
เนื้อหา.
ตามปกติคำแถลงพันธกิจที่มีประสิทธิผล ทำให้ความมุ่งประสงค์ขององค์การกระจ่างชัดขึ้น และแสดงให้เห็นถึงเหตุผลของการมีอยู่ขององค์การ
พันธกิจขององค์การพาณิชย์มักจะมีสารสนเทศต่อไปนี้อยู่ด้วย
บาร์ต กล่าวว่า พันธกิจขององค์การพาณิชย์มีองค์ประกอบที่สำคัญสามอย่าง ได้แก่
หม่อมราชวงศ์ดำรงดิศ ดิศกุล

หม่อมราชวงศ์ดำรงดิศ ดิศกุล (เกิด 10 มกราคม พ.ศ. 2496) อดีตสมาชิกสภาผู้แทนราษฎรกรุงเทพมหานคร สังกัดพรรคไทยรักไทย อดีตหัวหน้าพรรคภราดรภาพ ปัจจุบันเป็นประธานที่ปรึกษาพรรคภราดรภาพ
ประวัติ.
ม.ร.ว.ดำรงดิศ เกิดเมื่อวันที่ 10 มกราคม พ.ศ. 2496 เป็นโอรสใน หม่อมเจ้ากาฬวรรณดิศ ดิศกุล กับหม่อมฉวีทิพ ดิศกุล ณ อยุธยา สำเร็จการศึกษาระดับปริญญาตรี สาขาคณิตศาสตร์ จากวิทยาลัยเซนต์วินเซ็น และปริญญาโท สาขาบริหารธุรกิจ จากมหาวิทยาลัยมาแชล
การทำงาน.
ม.ร.ว.ดำรงดิศ ประกอบอาชีพเป็นนักธุรกิจ ต่อมาได้หันเข้าสู่งานการเมือง และได้รับเลือกตั้งเป็นสมาชิกสภาผู้แทนราษฎร กรุงเทพมหานคร (เขตดอนเมือง) สังกัดพรรคไทยรักไทย ในการเลือกตั้ง พ.ศ. 2544 ต่อมาในการเลือกตั้ง พ.ศ. 2548 ได้รับเลือกตั้งเป็นสมาชิกในระบบบัญชีรายชื่อ ลำดับที่ 26 สังกัดพรรคไทยรักไทย และมีตำแหน่งเป็นกรรมการบริหารพรรค รวมทั้งเป็นหนึ่งในกรรมการบริหารพรรคทึ่ถูกตัดสิทธิ์ในคดียุบพรรคการเมือง พ.ศ. 2549 อีกด้วย
ในการเลือกตั้ง 2 กุมภาพันธ์ 2557 ได้ลงสมัครแบบแบ่งเขต ในนามพรรคชาติพัฒนา 
หลังจากนั้น ในปี 2561 เขาได้เข้าร่วมงานกับพรรคภราดรภาพ และรับตำแหน่งหัวหน้าพรรค ในระหว่างปี 2561 - 2562 ต่อมาจึงไปรับตำแหน่งที่ปรึกษาพรรคแทน
อี ดาแฮ

อี ดาแฮ หรือ ลี ดาแฮ (ชื่อเกิด บยอน ดาฮเย, เกิดวันที่ 19 เมษายน พ.ศ. 2527) เป็นนักแสดงชาวเกาหลีใต้ เธอมีผลงานออกรายการโทรทัศน์มากมายและเป็นที่รู้จักจากการแสดงซีรีส์เรื่องรักหมดใจยัยกะล่อน (My Girl)และกรีนโรส มรสุมหัวใจ
ประวัติ.
ลี ดาแฮและครอบครัวของเธอได้ย้ายไปยังซิดนีย์, ประเทศออสเตรเลีย เป็นระยะเวลา 5 ปีและได้สำเร็จการศึกษาจากโรงเรียนมัธยมหญิงเบอร์วูดที่ซิดนีย์ ก่อนที่เธอจะเดบิวต์เป็นนักแสดงในเกาหลี ปัจจุบันนี้เธออาศัยอยู่กับแม่ของเธอในโซลในขณะที่พ่อและพี่ชายของเธอยังคงอยู่ที่ซิดนีย์ ออสเตรเลีย นอกเหนือไปจากความสนใจด้านการแสดงแล้ว เธอยังมีความสนใจในการเต้นรำแบบโบราณของเกาหลีอีกด้วย โดยเธอได้แสดงต่อผู้ชมจำนวนหนึ่งที่ออสเตรเลียด้วย
ในปี 2551 ภายหลังจากยุน อึนเฮได้เซ็นสัญญากับตู้เย็นตระกูล Zipel ซัมซุงยังคงหาดาราที่จะมาเซ็นสัญญาต่อจากยุน อึนเฮเพื่อโปรโมตสินค้าตู้เย็นแช่กิมจิ โดยมีลี ดาแฮและฮัน กาอินได้เซ็นสัญญาในเวลาต่อมา ลี ดาแฮ ยังได้แสดงซีรีส์แนวแอคชั่นในปี 2551 ในเรื่องตระกูลรักหักเหลี่ยมแค้น ได้แสดงร่วมกับยุน จุงฮุนและซง ซึงฮย็อน หลังจากนั้นไม่นานอี ดาแฮก็ได้เข้าห้องฉุกเฉิน หลังจากที่เธอล้มลงหมดสติเนื่องจากตารางงานที่แน่นประกอบกับการออกกำลังกายอย่างหนักที่ยิมส่งผลให้เกิดความเหนื่อยล้าอย่างมาก แต่อี ดาแฮก็ได้มีการประกาศเรื่องที่น่าตกใจอย่างมากเมื่อเธอได้ประกาศที่จะออกจากละครเรื่องนี้เนื่องจากปัญหาด้านสุขภาพในตอนที่ 40 ซึ่งจะออกอากาศในวันที่ 14 มกราคม โดย มิน ฮเยริน ซึ่งเป็นตัวละครที่อี ดาแฮแสดงนั้นในบทได้บอกว่าได้เดินทางไปศึกษาต่อยังสหรัฐอเมริกาแล้วทิ้งเพื่อนๆ รวมทั้งความหลังต่างๆ ไว้เบื้องหลังโดยเป็นผลให้ดาแฮออกจากละครเรื่องนี้ไปอย่างถาวร โดยในที่สุดก็ได้ฮวาง จุงอึม นักแสดงสาววัย 23 ปี มารับบทเป็นลูกสาวอัยการ ผู้ซึ่งในตอนท้ายจะได้แต่งงานกับบทของ ยุน จุงฮุน 
ในปี 2552 อี ดาแฮประสบความสำเร็จในหลายๆอย่าง เธอได้เดินทางไปพักผ่อนกับแม่ของเธอในเดือนมกราคม และได้ย้ายสังกัดเข้าไปยัง J. Tune Entertainment ซึ่งเป็นสังกัดเดียวกับเรน และได้เข้าร่วมเป็นนางแบบเดินแบบให้กับเสื้อผ้า Six to Five เสื้อผ้ายี่ห้อของเรน (Rain) ในฮ่องกง เธอยังเป็นแบบให้กับ Swarovski Spring/Summer Collection อีกด้วย และเธอยังได้ถ่ายมิวสิกวิดีโอในเพลง "Dance For Two" กันนักแสดง,แรปเปอร์และนักร้องชาวไต้หวัน วิลเบอร์ แพน
อี ดาแฮทำงานอย่างหนักในการเดบิวต์ภาพยนตร์สามมิติเกาหลีเรื่องแรกของเธอเรื่อง 'Song of Spring' เธอได้แสดงร่วมกับ ลี ซุงแจและอา ซึงกิ โดยเธอรับบทเป็นนางเอกชื่อ อาร่า ซึ่งเป็นนักเต้น แต่ต่อมาภาพยนตร์เรื่องนี้ก็ได้ยกเลิกการสร้างเนื่องจากไม่มีงบประมาณ ทำให้ดาเฮไม่เคยแสดงภาพยนตร์มาถึงปัจจุบัน
และในปี2557 ดาเฮได้ย้ายเข้าสังกัด FNC Entertainment และได้มีผลงานละครเรื่อง Hotel King คู่กับ อี ดง-อุก ซึ่งเป็นการหวนกลับมาร่วมงานกันอีกครั้งในรอบเก้าปี
สรรพภัญญู ศิริไปล์

สรรพภัญญู ศิริไปล์ (เกิด 28 สิงหาคม พ.ศ. 2498) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดมหาสารคาม สังกัดพรรคเพื่อไทย
ประวัติ.
สรรพภัญญู เกิดเมื่อวันที่ 28 สิงหาคม พ.ศ. 2498 ที่จังหวัดมหาสารคาม สำเร็จการศึกษาระดับปริญญาตรี สาขาการพัฒนาชุมชน และปริญญาโท สาขาไทยคดี จากมหาวิทยาลัยราชภัฏมหาสารคาม
การทำงาน.
สรรพภัญญูประกอบอาชีพค้าขาย และเป็นนักการเมืองท้องถิ่น เคยได้รับเลือกตั้งเป็นสมาชิกสภาจังหวัดมหาสารคาม และเป็นรองนายกองค์การบริหารส่วนจังหวัดมหาสารคาม ต่อมาได้รับเลือกตั้งเป็นสมาชิกสภาผู้แทนราษฎร ในการเลือกตั้ง พ.ศ. 2550 ได้รับเลือกตั้งครั้งแรกในสังกัดพรรคพลังประชาชน และในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ สังกัดพรรคเพื่อไทย แต่ไม่ได้รับเลือกตั้ง
ใน พ.ศ. 2554 ได้รับแต่งตั้งเป็นรองเลขาธิการนายกรัฐมนตรี และได้รับแต่งตั้งเป็นสมาชิกสภาผู้แทนราษฎร แบบบัญชีรายชื่อ (เลื่อนแทนนายจตุพร พรหมพันธ์)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 103 ในปี พ.ศ. 2562 สังกัดพรรคไทยรักษาชาติ 
ปัจจุบันได้เข้าสังกัดพรรคเพื่อไทย และลงรับเลือกตั้งเป็นสมาชิกสภาผู้แทนราษฎรจังหวัดมหาสารคาม ในการเลือกตั้งปีพ.ศ. 2566
ตำบลนาไร่หลวง

นาไร่หลวง เป็นตำบลหนึ่งในอำเภอสองแคว จังหวัดน่าน ตั้งอยู่บริเวณทิศใต้สุดของตัวอำเภอ เป็นที่ตั้งของศูนย์ราชการต่างๆ ของอำเภอสองแคว
การแบ่งเขตการปกครอง.
การปกครองส่วนภูมิภาค.
แบ่งการปกครองเป็น 10 หมู่บ้าน ได้แก่
การปกครองส่วนท้องถิ่น.
องค์การบริหารส่วนตำบลนาไร่หลวงมีพื้นที่ครอบคลุมตำบลนาไร่หลวงทั้งหมด
ตำบลยอด

ยอด เป็นตำบลหนึ่งในอำเภอสองแคว จังหวัดน่าน เป็นที่ตั้งของอุทยานแห่งชาติถ้ำสะเกิน เป็นถ้ำขนาดกลาง ภายในถ้ำมีหินงอกหินย้อยและเป็นที่อยู่อาศัยของค้างคาวจำนวนมาก มีหินงอกย้อยสวยงาม และเป็นตำบลที่มีองค์กรปกครองส่วนท้องถิ่นเทศบาลตำบลแห่งเดียวของอำเภอ และเป็น 1 ใน 18 เทศบาลตำบลในจังหวัดน่าน 
ที่ตั้งและอาณาเขต.
ตำบลยอดมีอาณาเขตติดต่อกับอำเภอและจังหวัดใกล้เคียงดังนี้
ประวัติ.
ตำบลยอดเดิมนั้นเป็นส่วนหนึ่งของกิ่งอำเภอเมืองปง แขวงเมืองเชียงคำ ในปี พ.ศ. 2449 ต่อมาได้มีการรวมเมืองเชียงแสน เมืองเชียงราย เมืองฝาง เวียงป่าเป้า เมืองพะเยา อำเภอแม่ใจ อำเภอดอกคำใต้ อำเภอแม่สรวย เมืองเชียงคำ และเมืองเชียงของ จังหวัดพายัพเหนือ ขึ้นเป็นเมืองจัตวา เรียกว่า จังหวัดเชียงราย ในปี พ.ศ. 2453 ตำบลยอดจึงย้ายมาขึ้นกับจังหวัดเชียงราย และย้ายไปขึ้นการปกครองกับจังหวัดน่าน จากการรวมกิ่งอำเภอเมืองปง แขวงเมืองเชียงคำ จังหวัดเชียงราย และกิ่งอำเภอเชียงม่วน อำเภอเมืองน่าน จังหวัดน่าน ขึ้นเป็น อำเภอเมืองปง และให้โอนอำเภอเมืองปง เมืองเชียงราย ไปขึ้นการปกครองกับเมืองน่าน (จังหวัดน่าน) ในปี พ.ศ. 2455 
ในวันที่ 10 มิถุนายน พ.ศ. 2490 ได้แยกพื้นที่หมู่ 5–6 ตำบลยอด หมู่ 14–15 ตำบลออย และหมู่ 16 ตำบลปง จัดตั้งเป็นตำบลผาช้างน้อย ต่อมาในปี พ.ศ. 2495 ได้มีการเปลี่ยนแปลงเขตจังหวัดน่าน จังหวัดเชียงราย จังหวัดแพร่ โดยโอนพื้นที่อำเภอปง (ยกเว้นตำบลสะเอียบและตำบลสวด) จังหวัดน่าน ไปขึ้นการปกครองกับจังหวัดเชียงราย ตำบลยอดจึงย้ายเข้ากลับไปในเขตการปกครองของจังหวัดเชียงรายอีกครั้ง ต่อมาในปี พ.ศ. 2515 พื้นที่ตำบลยอดได้ย้ายขึ้นกับจังหวัดน่านอีกครั้ง เนื่องจากมีการเปลี่ยนแปลงเขตจังหวัดเชียงรายกับจังหวัดน่าน โดยโอนท้องที่ตำบลยอด อำเภอปง จังหวัดเชียงราย มาขึ้นกับอำเภอเชียงกลาง จังหวัดน่าน เข้ามาสมทบในพื้นที่ 
ต่อมาเมื่อวันที่ 1 เมษายน พ.ศ. 2535 จึงได้ประกาศเขตท้องที่อำเภอเชียงกลางแยกตำบลนาไร่หลวง ตำบลชนแดน และตำบลยอด ออกจากอำเภอเชียงกลางและรวมจัดตั้งเป็น กิ่งอำเภอสองแคว และเมื่อถึงวันที่ 11 ตุลาคม พ.ศ. 2540 จึงได้มีพระราชกฤษฎีกายกฐานะขึ้นให้เป็น อำเภอสองแคว จนถึงปัจจุบัน ตำบลยอดจึงได้ย้ายขึ้นกับอำเภอสองแคว จนถึงปัจจุบัน
การแบ่งเขตการปกครอง.
การปกครองส่วนภูมิภาค.
ตำบลยอดแบ่งพื้นที่การปกครองออกเป็น 6 หมู่บ้าน ได้แก่
การปกครองส่วนท้องถิ่น.
ท้องที่ตำบลยอด มีองค์กรปกครองส่วนท้องถิ่น เพียงแห่งเดียว คือ เทศบาลตำบลยอด ครอบคลุมพื้นที่ตำบลยอดทั้งหมด ซึ่งเป็นสภาตำบลยอดที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลยอดในวันที่ 15 ตุลาคม พ.ศ. 2542
เมื่อองค์การบริหารส่วนตำบลยอด อำเภอสองแคว จังหวัดน่าน มีความเจริญก้าวหน้ามากขึ้น องค์การบริหารส่วนตำบลยอดได้ยกฐานะขึ้นเป็น เทศบาลตำบลยอด ตามประกาศกระทรวงมหาดไทย เมื่อวันที่ 28 กุมภาพันธ์ พ.ศ. 2551 และมีผลในวันที่ 11 มีนาคม ปีเดียวกัน
กราฟแสดงการเจริญเติบโต

กราฟแสดงการเจริญเติบโต  เป็นแบบจำลองการเจริญเติบโตต่อเวลา มีการใช้งานอย่างแพร่หลายในเชิงปริมาณทางชีววิทยา เช่น ขนาดของประชากร น้ำหนักร่างกาย หรือชีวมวล ค่าที่ได้จากการวัดสามารถนำมาเขียนกราฟซึ่งได้เป็นสมการทางคณิตศาสตร์
กราฟแสดงการเจริญเติบโตยังมีการใช้งานในหลายด้านนอกจากทางชีววิทยา โดยเฉพาะทางสถิติ 
ในสถิติเชิงคณิตศาสตร์ กราฟแสดงการเจริญเติบโตมักใช้เป็นแบบจำลองสำหรับกระบวนการเฟ้นสุ่มแบบต่อเนื่อง (continuous stochastic process) เช่น วิถีตัวอย่าง ซึ่งใช้แก้สมการเชิงอนุพันธ์เฟ้นสุ่ม
แผ่นดินไหวในแคว้นเอมีเลีย-โรมัญญา พ.ศ. 2555

ในเดือนพฤษภาคม พ.ศ. 2555 เกิดแผ่นดินไหวครั้งใหญ่สองครั้งในอิตาลีตอนเหนือ ทำให้มีผู้เสียชีวิต 27 คนและความเสียหายเป็นวงกว้าง ในประเทศอิตาลีรู้จักกันในชื่อ แผ่นดินไหวในแคว้นเอมีเลีย ค.ศ. 2012 เนื่องจากพื้นที่ที่ได้รับผลกระทบอยู่ในแคว้นเอมีเลีย
แผนดินไหวครั้งแรกในแคว้นเอมีเลีย-โรมัญญามีขนาด 6.1 เกิดขึ้นทางเหนือของเมืองโบโลญญาประมาณ ในวันที่ #เปลี่ยนทาง เวลา 04:03 นาฬิกาตามเวลาท้องถิ่น (02:03 UTC) โดยจุดเหนือศูนย์เกิดแผ่นดินไหวอยู่ระหว่างฟีนาเลเอมีเลีย, บนเดโน และเซร์มีเด ภายหลังเกิดแผ่นดินไหวตาม 2 ครั้งที่มีขนาด 5.2 ครึ่งที่หนึ่งเกิดขึ้นหลังเหตุการณ์หลักประมาณหนึ่งชั่วโมง และครั้งที่สองเกิดขึ้นหลังเหตุการณ์หลักประมาณ 11 ชั่วโมง ทำให้มีผู้เสียชีวิต 7 คน
9 วันต่อมา เมื่อวันที่ 29 พฤษภาคม ก็เกิดแผ่นดินไหวขนาด 5.8 ในพื้นที่เดียวกัน ทำใหมีผู้เสียชีวิตเพิ่มเติม 20 คนและเกิดความเสียหายเป็นวงกว้าง โดยเฉพาะอาคารที่ทรุดโทรมลงจากแผ่นดินไหวในวันที่ 20 พฤษภาคม คราวนี้ จุดเหนือศูนย์เกิดแผ่นดินไหวอยู่ที่เมโดลลา โดยเกิดอยู่ในพื้นดินที่ความลึกประมาณ 
ความเสียหาย.
รายงานเบื้องต้นหลังเกิดเหตุแผ่นดินไหวในวันที่ 20 พฤษภาคมระบุผู้เสียชีวิต 7 คน ซึ่งรวมแรงงานก่อสร้าง 4 คนในโรงงานที่แฟร์รารา และผู้คนไร้ที่อยู่อาศัยประมาณ 5,000 คน สิ่งก่อสร้างที่มีความสำคัญทางประวัติศาสตร์อย่างน้อย 100 แห่งเสียหายหรือพังทลาบ โบสถ์หลายแห่งในเมืองรอบ ๆ จุดเหนือศูนย์เกิดแผ่นดินไหวได้รับความเสียหาย หนึ่งในหอคอยของ Castello Estense เสียหายจากแผ่นดินไหว หอนาฬิกาครึ่งหนึ่งที่สร้างขึ้นเมื่อคริสต์ศตวรรษที่ 13 ที่ฟีนาเลเอมีเลียพังทลายลงหลังแผ่นดินไหวแรกและภายหลังแผ่นดินไหวตาม ส่วนที่เหลือจึงพังทลายทั้งหมด นอกจากนี้โรงงานและพื้นที่การเกษตรในแคว้นนี้เกิดความเสียหายมาก
การผลิตชีสแข็ง Grana Padano และปาร์มีจาโนเรจจาโนได้รับผลกระทบอย่างหนัก โดยสูญเสียชีสไปประมาณ 300,000 อัน รวมมูลค่าประมาณ 200 ล้านยูโร
แผ่นดินไหวขนาด 5.8 ในวันที่ 29 พฤษภาคมทำให้มีผู้เสียชีวิต 18 คน บาดเจ็บมากกว่า 350 คน และไร้ที่อยู่อาศัยมากกว่า 15,000 คน หลังคาอาสนวิหารมิรันโดลาที่สร้างขึ้นในคริสต์ศตวรรษที่ 15 พังเสียหายจากแผ่นดินไหวฝนวันที่ 20 พฤษภาคม พังทลายหลังแผ่นดินไหวในวันที่ 29 พฤษภาคม
รายงานจาก Gaetano Maccaferri รองประธาน Confindustria ประจำแคว้นเอมีเลีย-โรมัญญา ความเสียหายจากแผ่นดินไหวในเอมีเลีย "อาจสูงถึง 4 พันล้าน"
สายหลักเนมูโระ

รถไฟฮกไกโดสายหลักเนมูโระ  เป็นเส้นทางรถไฟสายระหว่างเมืองที่ยาวที่สุดในฮกไกโด ระหว่างสถานีทาจิกาวะ ในนครทาจิกาวะ กิ่งจังหวัดโซราจิ ถึงสถานีเนมูโระ ในนครเนมูโระ กิ่งจังหวัดเนมูโระ ดำเนินการโดย JR ฮกไกโด
ด: รถด่วนพิเศษ (สถานีชินโตกุ - สถานีคูชิโระ)
ร: รถเร็ว
ท: รถธรรมดา
สัญลักษณ์แทนสถานีที่รถไฟทุกขบวนแวะจอดคือ "●", บางขบวนแวะจอดคือ "*", ทุกขบวนไม่แวะจอดคือ "-" และ ช่องว่าง [ ] คือไม่เปิดให้บริการ
ลอฟตัสโรด

ลอฟตัสโรด เป็นสนามฟุตบอล ตั้งอยู่ที่เชพเพิดซ์บุช ในลอนดอน ซึ่งก่อนหน้านี้ได้เป็นสนามเหย้าของสโมสรฟุตบอลเชปเฟิร์ดบุช หลังจากนั้น ค.ศ. 1917 ได้มีการอนุญาตให้สโมสรควีนส์ปาร์คเรนเจอร์สใช้งานสนามนี้ ซึ่งสแตนด์นั่งชมแต่ละฝั่งก็มีชื่อเฉพาะตัวอีกด้วย
ทีมจากรักบี้ ยูเนียน คือ ลอนดอนวาสพ์ส ได้เข้ามาใช้งานร่วมกัน ควีนส์ปาร์คเรนเจอร์ส หลังจากนั้นในปี ค.ศ. 2002 สโมสรฟุตบอลฟูแลม ก็ได้ยืมใช้สนาม เนื่องจาก สนามคราเวนคอดเทจ กำลังซ่อมแซม
มาเดสกีสเตเดียม

สนามมาเดสกี เป็นสนามฟุตบอลในเมืองเรดิง ประเทศอังกฤษ และเป็นสนามเหย้าของสโมสรฟุตบอลเรดิงและทีมจากรักบี้ยูเนียนคือลอนดอนไอริช สนามนี้ตั้งชื่อมาจากเซอร์จอห์น มาเดสกี เจ้าของทีม โดยสนามนี้มีความจุ 24,161 ที่นั่ง
สภาผู้แทนราษฎรไทย ชุดที่ 15

สมาชิกสภาผู้แทนราษฎรไทย ชุดที่ 15 (27 กรกฎาคม พ.ศ. 2529 – 29 เมษายน พ.ศ. 2531) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 347 คน โดยมาจากการเลือกตั้งแบบแบ่งเขตทั้งหมด จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งในครั้งนี้ ยังคงเป็นรูปแบบทางตรง แบบแบ่งเขตและรวมเขต ถือเขตจังหวัดเป็นเขตเลือกตั้ง ในแต่ละเขตเลือกตั้งมีสมาชิกสภาผู้แทนราษฎรไม่เกินกว่า 3 คน และไม่น้อยกว่า 2 คน ถือเกณฑ์ราษฏร 150,000 คน ต่อผู้แทนราษฎร 1 คน
รายนามสมาชิกสภาผู้แทนราษฎร.
มีรายนามดังนี้
ผู้ดำรงตำแหน่ง.
ประธานสภาผู้แทนราษฎร ชวน หลีกภัย
รองประธานสภาผู้แทนราษฎร คนที่หนึ่ง ชุมพล ศิลปอาชา
รองประธานสภาผู้แทนราษฎร คนที่สอง ใหม่ ศิรินวกุล
ประชากรศาสตร์.
สมาชิกที่มีอายุมากที่สุด คือ บุญเท่ง ทองสวัสดิ์ สมาชิกสภาผู้แทนราษฎรจังหวัดลำปาง พรรคสหประชาธิปไตย อายุ 74 ปี 
สมาชิกที่มีอายุน้อยที่สุด คือ ทรงยศ รามสูต สมาชิกสภาผู้แทนราษฎรจังหวัดหนองคาย พรรคชาติไทย อายุ 25 ปี
บรากา

บรากา  เป็นเมืองในเทศบาลบรากา ทางตะวันตกเฉียงเหนือของประเทศโปรตุเกส ในเขตเมืองมีประชากร 175,063 คน เป็นเมืองใหญ่อันดับ 3 ของประเทศโปรตุเกส (รองจากลิสบอนและโปร์ตู) ในปี ค.ศ. 2012 ได้รับรางวัลเมืองเยาวชนแห่งยุโรป 2012
<br>
กีมาไรช์

กีมาไรช์  เป็นเมืองทางตอนเหนือของประเทศโปรตุเกส ในเขตบรากา มีประชากร 52,181 คน เป็นหนึ่งในเมืองที่สำคัญด้านประวัติศาสตร์ ศูนย์กลางของเมืองได้รับขึ้นทะเบียนเป็นมรดกโลกจากยูเนสโก เป็นแหล่งท่องเที่ยวใหญ่ที่สำคัญในภูมิภาค เมืองเป็นที่ประสูติของพระเจ้าอาฟงซูที่ 1 กษัตริย์พระองค์แรกของโปรตุเกส
กีฬามวยปล้ำในโอลิมปิกฤดูร้อน 2012

กีฬามวยปล้ำในโอลิมปิกฤดูร้อน 2012 มีการชิงชัย 18 เหรียญทอง
ประเทศที่เข้าร่วมการแข่งขัน.
มีนักกีฬาเข้าร่วมการแข่งขัน 338 คน จาก 65 ประเทศ ชาย 266 คน หญิง 72 คน
โรงเรียนสารสาสน์วิเทศเชียงใหม่

โรงเรียนสารสาสน์วิเทศเชียงใหม่  เป็นโรงเรียนแห่งที่ 22 ของกลุ่มโรงเรียนในเครือสารสาสน์ ก่อตั้งขึ้นโดยท่านอาจารย์พิบูลย์และท่านอาจารย์ เพ็ญศรี ยงค์กมล เมื่อปี พ.ศ. 2551 บนเนื้อที่ 14 ไร่ ทางทิศตะวันออกของจังหวัดเชียงใหม่
โรงเรียนเริ่มเปิดทำการเรียนการสอนในปี การศึกษา 2551 ตั้งแต่ระดับชั้นอนุบาล ถึงประถมศึกษาปีที่ 6 และจะขยายสูงขึ้นเรื่อยไปจนถึงชั้นมัธยมศึกษาปีที่ 6 โรงเรียนจัดหลักสูตร การเรียนการสอนตามหลักสูตรของกระทรวงศึกษาธิการ โดยใช้ภาษาอังกฤษเป็นสื่อการสอน (Bilingual Programme) และหลักสูตรสามัญ
 <ns>10</ns>
 <id>1091822</id>
 <revision>
 <id>11529146</id>
 <parentid>8810190</parentid>
 <timestamp>2024-05-25T14:33:54Z</timestamp>
 <contributor>
 <username>Mr.BuriramCN</username>
 <id>181355</id>
 </contributor>
 <origin>11529146</origin>
 <model>wikitext</model>
 <format>text/x-wiki</format>
เถื่อน เฉือนระห่ำ

เถื่อน เฉือนระห่ำ (จีนตัวเต็ม: 逆戰; จีนตัวย่อ: 逆战; พินอิน: Nì Zhàn) ภาพยนตร์แอ๊คชั่นสัญชาติฮ่องกง ออกฉายในปี ค.ศ. 2012
เนื้อเรื่อง.
ที่จอร์แดน จอน หรือ หรือ หม่า เฟย ตำรวจในหน่วยพิเศษกำลังปฏิบัติภารกิจคุ้มครองนักวิทยาศาสตร์ชาวตะวันออกกลางผู้เพาะไวรัสต้านเชื้อฝีดาษสายพันธุ์ใหม่ไม่สำเร็จ เพราะ ฌอน สมาชิกในทีมหักหลัง และโชคร้ายที่ ไอซ์ คู่หมั้นของตัวเองโดนกระสุนยิงเข้าที่ศีรษะ เสียชีวิตทันที และอาเฟยก็ถูกกระสุนฝังเข้าไปติดในกลีบสมองอีกด้วย ซึ่งแพทย์ไม่สามารถผ่าตัดได้เพราะเสี่ยงต่อการเป็นอัมพาตหรือเสียชีวิตอย่างสูง ซึ่งมีเวลาเหลือเพียง 2 สัปดาห์
อาเฟยจึงกลับไปยังกรุงปักกิ่ง บ้านเกิด ได้พบกับความลับที่แม่ตนเองปิดบังเอาไว้ นั่นคือมีพี่ชายชื่อ หม่า หยวน โดยที่แม่เป็นฝ่ายทิ้งอาหยวนไว้กับพ่อที่ติดการพนันงอมแงม ทำให้สองพี่น้องต้องพลัดพรากจากกัน เมื่อสองพี่น้องได้กลับมาพบกันอีกครั้งในรอบ 20 ปี ที่มาเลเซีย แต่เสมือนโชคชะตาเล่นตลกเมื่ออาเฟยคือตำรวจ ส่วนอาหยวนก็คือโจร ที่ทำงานให้กับตำรวจมาเลเซียที่สัมพันธ์กับองค์กรอาชญากรรมที่หวังจะปล่อยไวรัสในหลายประเทศแล้วทำยาต้านไวรัสขึ้นมาเพื่อหวังจะขายยาแก้ จึงจับตัว ดร.เรเชล เคน แพทย์สาวและนักวิทยาศาสตร์ผู้ชำนาญเรื่องไวรัสเอาไว้ เพราะเธอสามารถผลิตยาต้านไวรัสได้ อาเฟยเข้าช่วยเหลือเธอ จนได้พบกับอาหยวนพี่ชายตนเองที่กลายเป็นโจร แต่อาหยวนก็ถูกหักหลังจากพวกเดียวกันเรื่องผลประโยชน์ จนอาเซ็ง ลูกสาวถูกจับตัวไป ทำให้อาเฟยซึ่งเป็นตำรวจที่ยึดมั่นในกฎกติกาต้องเปลี่ยนมาใช้วิธีการนอกกฎหมาย โดยที่ ฌอน ผู้ทรยศหักหลังเพื่อนก็รวมอยู่ในแก๊งค์นี้ด้วย
เบื้องหลังและการออกฉาย.
"The Viral Factor" ถือเป็นภาพยนตร์ฟอร์มใหญ่ในต้นปี ค.ศ. 2012 ของวงการภาพยนตร์ฮ่องกงและจีน ด้วยทุนสร้างกว่า 200 ล้านหยวน โดยมี 2 นักแสดงระดับซูเปอร์สตาร์ของฮ่องกง คือ เซียะ ถิงฟง และไต้หวัน คือ เจย์ โชว มารับบทนำเป็น 2 พี่น้องที่อยู่กันคนละขั้ว จากพี่น้องกลายเป็นศัตรู แต่สายเลือดและความถูกต้องจึงไม่อาจไปด้วยกันได้
ภาพยนตร์ได้ถ่ายทำในหลายประเทศ อาทิ มาเลเซีย, สิงคโปร์, ไทย รวมถึงจอร์แดน ซึ่งเป็นฉากเปิดเรื่อง โดยเริ่มถ่ายทำตั้งแต่เดือนมีนาคม ค.ศ. 2011 ซึ่งทางผู้สร้างถึงกับต้องพาทีมงานและนักแสดงไปทำประกันชีวิตที่ฮอลลีวูดเลยทีเดียว เนื่องจากบริษัทในฮ่องกงไม่กล้ารับทำให้ โดยที่ฉากแอ๊คชั่นนั้นเน้นความดิบ เถื่อน และสมจริง
และเมื่อออกฉายแล้วในวันแรกที่เปิดตัวที่ฮ่องกง ทำรายได้ไปกว่า 2 ล้านหยวน (ประมาณ 10 ล้านบาท) และส่วนในมาเลเซีย, สิงคโปร์ และฮ่องกง ทำรายได้ยอดรวมทั้งหมด 130 ล้านหยวน (ประมาณ 660 ล้านบาท)
สมมติฐานของค็อค

สมมติฐานของค็อค  เป็นเกณฑ์สี่ข้อที่ออกแบบมาเพื่อตั้งความสัมพันธ์แบบเป็นเหตุเป็นผลระหว่างจุลชีพหนึ่งๆ กับโรคใดโรคหนึ่ง สมมติฐาน (postulates) นี้ตั้งขึ้นโดยโรแบร์ต ค็อค และ ฟรีดดริช ลอฟเลอร์ ในปี 1884 โดยมีรากฐานมาจากแนวความคิดเดิมที่บรรยายไว้โดยเยค็อบ เฮนเล, และถูกทบทวนและเผยแพร่โดยค็อคในปี 1890. ค็อคได้นำสมมติฐานนี้ไปใช้ในการอธิบายสมุฏฐานวิทยาของอหิวาตกโรคและวัณโรค แต่แนวคิดนี้ก็ได้ถูกนำไปใช้ปรับโดยทั่วไปกับโรคอื่น ๆ (generalised) ภายใต้ข้อถกเถียงมากมาย สมมติฐานนี้ตั้งขึ้นก่อนหน้าที่จะมีแนวคิดแบบสมัยใหม่ต่อการเกิดโรคของไมโครบซึ่งไม่สามารถใช้แนวคิดของค็อคในการอธิบายได้ เช่น ไวรัส ซึ่งเป็นปรสิตที่มีวงจรชีวิตที่ต้องอาศัยเซลล์เท่านั้นจึงจะมีชีวิตได้ และในกรณีของพาหะไม่แสดงอาการ แนวคิดของค็อคได้ถูกแทนที่หลัก ๆ ด้วยเกณฑ์ชุดอื่น ๆ เช่น เกณฑ์แบรดฟอร์ดฮิลล์เพื่อการศึกษาโรคติดต่อในสาธารณสุขยุคใหม่
สมมติฐาน.
สมมติฐานของค็อคประกอบด้วย:
อย่างไรก็ตาม ต่อมาค็อคได้ละทิ้งข้อบังคับสากลในสมมติฐานข้อแรกหลังเขาพบพาหะไม่แสดงอาการของอหิวาตกโรค และต่อมาในไข้ไทฟอยด์
กัญญกร พินิจ

กัญญกร พินิจ ชื่อเล่น เตย เกิดวันที่ (30 ตุลาคม พ.ศ. 2530) เดิมชื่อสุพิชา พินิจ เจ้าของตำแหน่งรองมิสทีนไทยแลนด์ 2004 เคยออกอัลบั้มร่วมกับเพื่อน ๆ กลุ่มมิสทีนไทยแลนด์แก๊งค์ในปี 2005 โดยเตยเป็นตัวแทนของสาวหวานซ่อนเปรี้ยวเจ้าของบทเพลง "ใช่หรือเปล่า" เตยจบการศึกษาระดับปริญญาตรี คณะนิเทศศาสตร์ มหาวิทยาลัยรังสิต ปัจจุบันเป็นนักแสดงในสังกัดสถานีโทรทัศน์สีกองทัพบกช่อง 7 มีผลงานเรื่องแรกคือเรือนซ่อนรัก 
ชีวิตส่วนตัว สมรสกับแฟนหนุ่มนอกวงการ ชื่อเล่นว่า อ้น ณ โรงแรม Marriott Marquis Queen's Park ท่ามกลางแขกผู้ใหญ่และคนในวงการบันเทิง อาทิ เกรซ กาญจน์เกล้า, ขวัญ อุษามณี, หยก ธัญยกันต์, เดียร์ ปริษา, ไอซ์ อธิชนัน, แก้วใส คริสตัล, น้ำหวาน กรรณาภรณ์, มิน พีชญา, เตอร์ ปริยะ, กีต้าร์ ศิริพิชญ์, ฝน พัชรมัย และอีกมากมาย ที่มาร่วมแสดงความยินดี เมื่อช่วงบ่ายวันที่ 24 กุมภาพันธ์ พ.ศ. 2561
สายเซกิโช

รถไฟฮกไกโดสายเซกิโช  เป็นเส้นทางรถไฟสายระหว่างเมืองในฮกไกโด ระหว่างสถานีมินามิชิโตเซะ ในนครชิโตเซะ กิ่งจังหวัดอิชิการิ ถึงสถานีชินโตกุ ในเมืองชินโตกุ กิ่งจังหวัดคามิกาวะ ดำเนินการโดย JR ฮกไกโด